Hi thil hna ruang bak ahhin Laimi nih Donald Trump hi Tanh le Vote pek awk asi lo! – Chin 11 News\nHi thil hna ruang bak ahhin Laimi nih Donald Trump hi Tanh le Vote pek awk asi lo!\nA tanglei capar hi Chelsea Bawi nih a ttialmi asi i. A ttialmi hi biatak te i rel ahcun a fiang ngaingai i a hman ngaingai! Hi thil hi Zei ruang ahdah A ra lai dingmi caan ah Donald Trump hi Laimi nih kan vote awk asi lo? ti khawh asi.\nChelsea Bawi: Zeiruang Ahdah Aralai Dingmi Caan Ah Donald Trump Ka Vote Lai Lo? (Nikum ka rak tialmi asi i chap le remh ka Duh ngai nain caah ka nge lo caah caan ka ngeih tikah ka vun tial than te lai)\nKanram Myanmar ah ka umti lo i vote zong ka thlak kho lo nain, America ah vote thla kho ka si caah America politics or election kong ah duhthimnak ngei ka si ve bantuk in “ zeiruangah Trump hi ka vote lai lo” timi kong a tawinak in aruang 10 in ka vun tial.\n1) – Cuhlan tein Republican cu chim lo, keimah cang ve ah cun conservative ka si, kai ti ve. Trump zong ka tanh zungzal ko nain, a hnu ahcun Trump tanh cu mah le mah til cumh bantuk a si timi kai fiang caah next election tik cu ka vote lai lo.\n2)- Trump cozah kai hlan in chuahkehnak ram ah kuatthan (deportation) mi pawl hi sual palhnak ngan taktak tuahmi lawng an si nain, Trump cozah kai hnu cun Laimi hmanh ceilak Myanmar ah a kuat than hna (Thih hlan lo USA vawlei lam an ngah ti lo).\n3)- Trump kai hnu in Laimi refugee kan pit ti awk asi. Lungdonghnak In kan khat.\n4) – Trump kai hnu in biatak tein miphun thleidannak thlaici America ah a karcho. Laimi cu chim lo Asia or Black pawl hmanh an mitau a khui dih, thleidannak raalhruang a sang hrianghran ko.\n5) – Trump akai hnu in ramdang le America an i pehtlaihnak hi a tumchuk taktak I an i huatnak hi a karhcho hringhrang.\n6)- Trump a kai hnu in ralzaam In America ah a hung ummi pawl bawmhchannak a pit ti awk asi i harnak kan tong chin lengmang.\n7)- America President lakah climate change a zumlotu um chun asi. Nikhat hnu nikhat kan vawleicung khuacaan hmanlo chin lengmang mi hi doh le humzual a herh lo ati.\n8)- Kum 2020 ah President asi ahcun Delhi le Malaysia Chinmi refugee lak an si ti lai lo ding cu chim lo, America um cio Chinmi tampi hi Myanmar ah kuatthan mi le harnak fak pipi a tong dingmi kan tamtuk.\n9)- Mexico ramri hauruang sak a timhmi hi minung lut kho loin khamnak siloin miphun thleidannak rauhau bantuk tu deuh asi.\n10)- America minung caah cun a thattuk ko lai nain, kannih peemthar, sifak, ralzaam le hartong mi pawl caah ruahchannak vialte a pihter dihtu asi.\n@Cucaah kannih Laimi sining in Trump tanh cu mahtil le zang i cum bantuk asi. Kha hngak ko tuah hna usih kum 2020 i a tlinthan citcet asi ah cun Malaysia le Delhi lei refugee lak cu hei chiarih ko usih, mah nu le pa zong chim rih lo, nupi le pasal lak kong zonghi va um rih ko seh, America um cio Green Card hmu cio pawl zapi kan caah thin phan dailo asi lai. Tu i Laimi DUI le Sualnak tuahmi case sang deuh pawl caah cun tih nung bak ko. Cun zei biatak tein citizenship la cia hmanh hi a dothlat lai lo tiin a hodah chim kho lai? Van dothlat hna sehlaw zeidah Laimi kan lawh hnga? Term khatnak hmanh ah hitluk a si ah cun ai hmaithlak bikmi ramdang mipeem hautnak kong hi zeitluk in ai hmaithlak chinchin hnga?\n“Laimi nih Trump kan uar ning le tanh ning hi tulio kan sining he vun ruah setmat ah cun, uico mah mah bawhnak saphaw tam” timi kan hluan!


Lawmhthiamnak Lungput (An Attitude of Thankfulness)\n“Zeibantuk thil nan ton hmanh ah lunglawm in um u,. Khrih Jesh chung in nan nunning ah hin hitihin nung hna she, tiah pathian nih an duh hna”\nRev.Dr. Si Khia\nNovember zarhlinak cawn nili ni cu America ram ah Thanksgiving Day (Pathian sin ah lawmhnak chim ni) a si. Zeicahdah Thanksgiving Day hi an tuah hnga? Atawinak bik in a tuanbia kan chimh ta tuah lai.\nScotland le England ram ah khuacaan a chiat caah an nifatin rawl caah an cinmi aalu athu dih caah an rak pam ngai. Mah hna rammi cheukhat cu ramthar le ramtha panh dingah America ram an fuh. America ram hngak, Red Indian (Native Indian) pawl an umnak an va phan. Harnak tampi an tong. Khuasik can ah a bik in an temh-in khun. 1621 kum, Plymouth ah ram thar a tlami pawl le mah ka i khua a rak sami Wampanoag Indians pawl cu an thlaithlak rawl a vui hmasat can lawmhtinak an tuah. Cu cu nihin tiang tuah pengmi Lawmhnak puai (Thanksgiving celebration) a voikhatnak cu a si. Kum 200 chung cu, pumpak tete in an umnak khua le hmunhma cio ah Thanksgiving an rak tuah cio. 1863 kum, America ram thlanglei le chaklei ral an tuk lingcing ah President Abraham Lincoln nih November zarhlinak, cawn nili ni cu Thanksgiving Day tiah a thanh hnu ah nihin tiang America ram pumpi in zungkhar a si i chungkhar cio (zum lotu zong nih) nih Pathian sin lawmhnak le Lunglawmhnak Ni cu tuah a si peng.\nMinung pakhat cio hi Pathian thangthat lawmh awk tlak thil pakhatkhat, a ruang pakhatkhat cu kan ngei cio lai tiah ka zumh. Kan cangthim 1 Thesalon 5:18 ah hin zei thil paoh, thil dihlak … caah i lawm zungzal tiah aa tial lo. Zeibantuk thil nan ton hmanh ah (harnak chung ah) i lawm uh … ti in a kan cawnpiak (Scripture doesn’t say to be thankful for all things but to be thankful in all things). Aharbik kan tonmi thil chung zongah ilawmhnak khawhnak thinlungput ngeih ding tu a kan cawnpiakmi a si.\nMipakhat nih, “Kedan danh awk ka ngeih lo ruangah ka rak zai nain ke a ngei lomi pa ka hmuh hnu ah zai cu ka ngol,” (I complained because I had no shoes until I met a man who had no feet) ti in a rak chim bal.\nZei bantuk thil kan ton zongah lawmh awk a ruang a um peng ko. Kan tonmi thil cu ithleng lo in um hmanhsehlaw nangmah le keimah kan lungput kan thlen ahcun phundang pi in thil an cang kho ko.\nCanada rammi Terry Fox an timi pa cu lam hla tlik a zuam ngaimi a si. Canada ram khat te lei in khat lei a donghnak tiang tlik a rak itimh. Nikhat ah a tlawmbik Marathon tlikzuamnak tluk hlat in Meng 26 paoh cu a tli peng i Cancer zawtnak dothlatnak (research tuahnak) ding caah phaisa a kawl (fundraise) a tuah. Amah hrimhrim zong Cancer zawtnak ngeimi a si. Khuaruahhar a simi cu a ke pakhat a khuptang an tanmi a si caah ke pakhat te lawng in a tlik peng cu a si. Nifatin te ti awk in TV thawngla pawl nih cancer zawtnak damh khawh ding in research tuahnak caah ti in na tlikmi cu zei tindah a si? tiah bia an hal peng. Thadih le zaangba ngai, chim huam lo bu zong in, “Thaizing kong ka theih chung lo nain Pathian nih nikhat nun rih dingah cantha a ka pek hin Pathian cu ka lawmh,” tiah a leh theomi hna.\nTerry cu Canada ram khat le khat tlik a lim hlan ah a cancer zawtnak ruangah a thi. Asinain a thih ni tiangah Pathian thangthat le lawmh cu a ngol bal lo. Nikhat nikhat nunnak hi Pathian laksawng a si tiah Pathian cu a lawmh peng. Cu ticun tuar a har tukmi cancer zawtnak cu lunglawmhnak lungput he cun a tuar i ni a rak liamter khawh lengmang.\nNihin kan nun rih caah siseh, nihin kan dirhmun le kan sining tiang kan phak khawh caah siseh … Pathian cu lawmh ve in thangthat ve usih.


Chir Man Santlai Ti Lo, An Van A Sang Ko, US/UK Cozah Nih An Duh Ti Hna Lo – Chin Modern News\nISIS ralhrang pawl sinah tang dingin US ram Le UK ram cu an rak chuahtak i Syria hrambunh ISIS ralhrang sinah an rak lut. US ram le UK ram ah a rak pemmi an si nain, rammi sinak citizen a rak ngei veve mi an si. US ralkap nih IS ralhrang cu an tuk hna i an deetkhawt hna hnu ah an rak tlaih hna i Syria ram refugee camp ah an rak chiah hna.\nUS ram chuahtak riangmang in ISIS ralhrang ah a hung cangmi nute cu Hoda Muthana, kum 24 nute a si. Amah hringtu a nulepa hna cu Yemen rammi a si i US ramah Yemen ram aiawh in Lamkaltu kuzale (Diplomat) a rak tuanmi an si caah ramchung umkhawhnak nawl an rak pek hna.\nHoda Muthana, kum 24 nute cu ISIS ralhrang sin i a luh hnu ah fapa pakhat zong a va ngei, US dotu/leirawitu ah a cang ve. Syria refugee camp a umnak in US ram, Alabama ka chungkhar umnak ah kan kirte ve than ko uh ka chungle ka ngai tuk cang hna a ti len zongah US cozah nih an duh ti lo.\nShimima Begum, kum 19 nute zong cu ve bantuk thiamthaim, 2014 lioah ISIS ralhrang sinah a rak lut ve. Bangladesh ram in amah hrintu a nulepa nih UK ram ah an rak pempi mi a si caah Bangladesh rammi sinak le UK rammi sinak (Duel Citizen) a ngeimi a si. UK ram, London khuapi Bethnal Green ah khuasami an si. Fapa pakhat te Ducth miphun a simi pa he an ngeih.\nSyria ralzam camp i an umnak cu chungkhar sinah kir than dingin UK cozah cu nawlnak a tuah len hna nain, UK cozah nih an duh ti lo, UK rammi sinak an rak pekmi citizenship zong an chuh than.\nMah hnu nu pahnih nih voikhat lungthawh ah an i tuah sualmi cu vawilei cung nih huat bikmi ralhrang riantuannak a si caah ahohmanh nih an zaangfak kho cio hna lo, rammi mipi hna zong nih social media chungah bia chiachia le bia fakfak in an soisel cio hna i ramchung ah kirter an duh ti lonak hna cu an langhter cio.\nUS Kal Lai, Thitah Ni Ah Cancel A Tam Ngai, Ralrin Awk Theihherh (Breaking News)\nBawmhhalnak: Mitlau Kan Ngei


Kum saupi chung European Union ah aa fawnhmi Britain pi cu EU zungpi umnak Belgium ram Brussels khua caan kum 2020 December 31 zaantim in official tein a chuak ruahmah ko cang. – Hakha Cherry\nBritain PM Boris Johnson nih a chim mi cu Britain hi luatnak thar kan hmuh bantuk a si. Tu cu kanmah tein khuakhan lairel khawhnak nawl kan ngei than cang lai ti. Amah bal Boris Johnson I a hringtu a pa hi EU in chuah a duh lomi si i French ah citizen a sawk ti si.\nEuropean Union hi November 1, 1993 ah Maastricht khua Netherlands ah Europe ram chung ram 27 nih political le economic ihrawm cio dingin dirhmi bu a rak si. Phaisa zong Euro currency in ram tampi aa hrawm mi an si.\nKhua a ka ruahter ngai mi cu. PM Boris bia hi a si. EU i an rak um hi saal tang bantuk in zeihmanh tuah kho lo khi an si lo nain. Cun self- determination a ti fawn tikah, EU cu self determination a ngeicia mi ram pawl nih politic le economic ah share i tuah cio dingin dirhmi Union khi a hei si ko i kan nih kawlram ah tlangcung mi (including Laimi) nih Union chungin self- determination kan aupi mi te hna he zeidah aa dannak um hnga tiah khua a ka ruahter ngai.Credit-Pu Ze


Lungthli Tum: Khrifa Caah Thawngpangchia, Muslim Caah Thawngpang Tha\nKhrifa Caah Thawngpangchia, Muslim Caah Thawngpang Tha\nUS thiamsang pawl 'Pew Research Center' nih vawleicung biaknak a karh ning an kherhlai i nizaan ah khan an hmuh mi result an chuah. An chim chung mi cu 2050 tikah cun vawleicung muslim milu hi a tu 1.6 billion in 2.76 billion tiang an kai lai, Khrifa hi 2.17 billion in 2.92 billion tiang lawng a kai te lai ti a si. Muslim milu hi 72% in kai ding a si nain Khrifa milu bel cu 34% lawng in a kai te lai.\nA tu ning tein muslim an karh ko ah cun 2050 tikah cun vawleicung um khrifa le muslim milu ai tluk cang lai i 2100 tikah cun vawleicungah muslim milu an tam bik cang lai tiin an ruah domh. Hmailei kum 35 chungah Muslim, Chrihfa le Hindu cu an karh deuh lai nain Buddhism bel cu a karh lem lai lo,a zor deuh hlei lai lo ti a si.\nPew Research Center nih an chim chung ning ah cun:\n# US ram chung biaknak ngei lo Atheists pawl a tu lio 16% in 2050 tikah 26% tiang an phan lai nain vawleicung huap biaknak ngei lo milu bel cu an tum chuk lai.\n#US ram Khrifa milu 75% in 66% tiang an tum te lai, US ram biaknak ngan bik changtu Jews biaknak (Judaism) cu Muslim nih a chuh te lai. Muslim hi US ram ah a tam bik chang tu an si cang lai ti duh nak.\n# Africa ram pawl(Sub-Saharan Africa) ah vawleicung khrifa 40% an um te lai i Nigeria hi US le Brazil chim lo in khrifa an tam bik nak ram a si te lai.\n#India hi vawleicung muslim milu an tam biknak ram a si te lai nain a tu majority a si mi Hindu pawl zong an thawng chin ve ko lai.\n#Europe ram milu 10% hi muslim an si te lai i EU ram Khrifa milu 100 million in an zor te lai.\n# Hindu hi 1.4 billion, Judaism hi 16 million an phan te lai i nain Buddhism bel cu a tu ning te an si ko lai,an kai lai lo i an tum hlei lai lo.\n#106 million nih Khrifa an chuah tak te lai i 46 million hrawng nih Khrifa ah an lut ve te lai.\n# A tu lio Khrifa majority an si nak ram 151 (Australia, France, Netherlands, UK, New Zealand tibntk) ah Khrifa milu majority an si ti lai lo.\n#Vawleicung ram 51 ah Muslim milu majority an si cang lai.\nMirang ca rel kho mi le thuk deuh in rel a duh mi nih hika Pew Research Center ah rel khawh a si lai.\nPosted by Lungthli Tum at 13:44


Dr. Pari: Nurse Le Doctor Hna Caah Zumtu Thlacam Piak Kan Herh – Chin World News Evening\nTulio kan tonmi pulrai zawtnak cu pandemic ti a si. Vawlei pumpi sin i a tlungmi pulrai zawtnak a si caah tih a nung khun. Endemic cu ram pakhat i miphun phun khat cungah a pikpak deuh in a tlung mi pulrai zawtnak kha a chim duh mi a si i epidemic cu ram pakhat chung hmunkip ah a tlung mi pulrai zawtnak kha an si caah tih an nung deuh lo.\nTih nun cio cio ah nurse te le doctor hna caah tih a nung khun rih hoi. Raldohnak i hmaisuang kal mi ralkap commando bantuk kan si caah zumtu vialte thlacam piak kan herh. Vaccine zong a um rih lo caah i khamhnak kan ngei ve lo. Zumtu thlacamnak hi kan hriamnam tha bik cu a si. Pehzulh in Thla a kan cam piaktu nan dihlak cungah kan i lawm. Credit: Dr. Pari\nThawngpang thar rak rel chih:Saya David Lah tazacuaitu Phungki pa a hmual pho. Kawl biaknak Buddhish a kan nehsawh, Phungki pawl zong a kan zuam cawh ti ruang ah Magwe Phungki Kyaung Sayadaw nih Yangon Insein biaceih zung ah Sya David Lah taza a cuaimi cu an cohlan piak lo . An hnon piak caah Phungki pa cu a hmual pho ai.\nPhungki pa a lungfak ngaingai, hi bantuk Kawl biaknak zei a rel lomi tazacuaimi hmanh cohlan a si lo cun kan biaknak zei rel lo bia a si. An duh ning poh in kan soi ko hna seh ti he aa khat tiah phungki sayadaw nih cun a chim. Micheu nih Saya David Lah nih cozah phung a zulh lo caah tazacuai a si an ti nain a tak cun phungzulh lo si loin Kawl nih annah chuah mi tu khi a si. Phungki nih taza an cuai an hlawhtling lo. Cun Sya David Lah le ahawi le pathum cu pawngkam zohkhenhnak phung lei in tazacuai an si nain Pathian nih a umpi hrim hna lai timi hi zumh a si.\nLami tampi zong nih Sya David Lah kan rem ziar lo nain Tulio Kawlram pi a hnintu le minung nunnak tampi a thlengtu Pathian saltha a si caah zumtu kan rian cu a ca thlacam tu a si awk a si. A soisel mi hna cu Kawl thluah tha lo nahchuah nak nun a ngeimi an si. A sual man si zei an ti nain tutan thil a tonmi nih David Lah dirhmun a santer lehlam te lai , Kawl phungki hmanh nih an tih cang i dakaw tazacuainak lam heh law tiah an kawl cu nain a biaceih zung nih David Lah a sualnak an hmu lo i si lai cu an cancell piak hna. Pathian mihman hi an rak bak ko. Credit: Tluang Ceu Thang\nThawngpang Thar Update: Pathian Nih A Fapa Federick Lalrindik Him Tein A Um A Result Zong A Chuak Cang


Sunglawi Taktak In Puai An Tuah I An Puai Dih A Thaizing Bak Ah A Nupi Cu Fak Tuk In Taza A Cuai – HRINGDILDEL LAIRAM\nSunglawi Taktak In Puai An Tuah I An Puai Dih A Thaizing Bak Ah A Nupi Cu Fak Tuk In Taza A Cuai\nNovember 1, 2021 November 1, 2021 admin\t0 Comments\nEgypt pa pakhat nih Facebook kaltlang in nungak anei. Thlakhat hrawng lawng an i zuldawi i cuti cun an i um colh. A thaizing ah a nupi thar cu i tamh lo bak in (make-up) loin a van hmuh cu a lau taktak ti a si, facebook chung i a hmuh tawn mi a nungak nu he pakhat hmanh an i lo ti loh e tiah a ti. A hlan an i umh hlan zong ah awi tampi an rak i tong cang ko nain cuti an i ton lio ah cun ai tamh tuk caah a muihmai taktak a rak lang kho thlu loh.\nCourt ah a nupi cu taza ava cuai i “a ka hlen taktak ko hih a mah a muihmai taktak ka van hmuh tik ah cun ka lau tuk htinghran e. Kan i umh hlan i ka nungak nu he hin pakhat hmanh an i lawh nak a um loh e. A rak ka hlen ruang ah hin ka fuh than loh i then than ka duh e tiah a ti. Court nih biakhiah nak felfai tein an tuah piak lhawh rih hna lo ruangah a tu hi an buai vuahmah lio pi a si.\nBiadang: An i umh Zan, Ihkhun cung ah An i then: Tlangval kum 32 mi nih nupi anei i an i neih zan ah a nupi cu a zam i an khua ah a va tlung than. Mopa Mnombo Madyibi cu bawlung a chuih tawn mi a si i a taksa a pumtua zong a tha taktak mi a si, a hawi le pawl nih Anaconda tiin an kawh. A min langh ter a duh lo mi nungak he an i um i an mopuai zong hlung hlai taktak in an i um.\nA zanah party an tuah hna i an i nuam taktak hna. A sinain zan an van phan i buainak fak taktak an ton caah monu cu a chuak i an lhua ah a tlung than ti a si. Cuti cun ziah na tlun than tiah bia an van hal tik ah cun, Monu nih “A zahmawh a lian tuk i a sau tuk, a hmul leh a tamtuk. kawm lianpi tiat a si, ka ṭih tuk. Ka celh lai loh” a ti.\nMonu cu tlangval nih an ihpi tih bak lo mi nungak thianghlim tuk mi a si. Mnombo he hin kumkhat chung bak ai duh daw cang mi le ai zul cang mi an si nain, i duh lio i ihti cu rem an ti lo veve i thianghlim ten a rak i kom mi an rak si. Cuti cun a pasal thar i a zahmawh a van hmuh tik ah cun, zu palang in a lu ah a vuak ruangah mopa cu hliamhma faktuk a tuar.\nMopuai a rak hmangtu pawl zong nih an thawngpang cu an rak theih ve ciao hna. A hmasat ah cun zeizong vialte boruak a tha dih ko nain, ka bawngbi ka van i phoih bak in cun boruak vialte ai rawk viar. Ka nupi hi ka dawt tuk mi a si ruang ah zeihmanh buainak ka tuahpiak lai loh.\nA thinhan nak zong hi thildang a si ko lai. Zanzibar ah hotel man fak mi pawl hlan ding in a ka fial nain ka rak hlan lo ruangah a thin a hang le a si ko lai tiah a ti. An buai nak pawl cu palik sin ah zeihmanh an theihter lo i an khuachung um mi upa pawl he hmunkhat tein ceihhmai ti nak an nei.\n← Thantlang Khua A Kangh Nak Kong Ah Zaw Min Tun Nih A Chim Ning Le Video file I A langhdan cu Lei Le Van Tluk Bak In Ai Thau Ko Van Zoh Cio Hmanh Uh (+video)\nMaw Kathin Aw, Ralhrang Ruang Ah Kalay Khua Pawng Minung Vialte An Zam Than I Harnak Faktuk An Tong Than E →\nA Poi Tuk E, Patling Pakhat A Si Mi Myithla A Tih Tuk Ruang Bak Ah A Nunnak A Liam Riangmang\nVawlei Cung Ah A Um Bal Lo Mi Thil a Si Caah, A Hmu Tu Vialte Zong Nih\nGood News : Kan Pasal Tha Pawl Hmang In Ralhrang Pa 10 Na Thah Hna Pinah, CDM Ah A Lut Duh Lo Palik Ralbawi Pa 2 Fak Tak Tak An Kah Hna\nBreaking News : Kanbalu Pawl Nih Ralhrang Ralkap Minung 10 Fak Taktak In An Thah Hna\nBreaking News : Dalan Lam Hruainak In A Ra Mi Ralhrang Ralkap Pawl Cu RKDF (KALAY) Pawl Nih AN Thah Hna\nSiizung Chung Ah Nu Pakhat Nih A Thih Lai Te I A Chim Ta Mi Bia Te Cu Lungthin A Fak Tuk E\nA Poi Tuk Ee Thantlang ah Nungak Pakhat SAC Ralhrang nih an Kah


Unity Force Monywa Ralkap 2 An Nunnak Liam - News and Media\nSagaing ramtthen, Monywa khuapi ah hrambunh mi Unitiy Force( Monywa pyohcia )ralkap 2 cu SAC ralkap nih an tlaih hna i sakhan ah an hrem hna ruang ah nizaan April 21 ah an nunnak a liam tiah rianngeitu nih Mizzama ah a chim. A nunnak liam mi pahnih hna hi tat-seih-hmu(တပ်စိတ်မှူး) Soh Phua(စုတ်ဖွား) le duh-tat-suh-hmu(ဒုတပ်စုမှူး) an si.,April 10 ah tlaih an tong i north west militry headquarters nah-mah-khah(နမခ) nih an hrem han nak an hma he an nunnak a liam hi a si.\nHi hna pahnih hi i kahdohnak ding timhlamhnak caah Monywa hotel pakhat an phak lio ah SAC ralkap thawng petu(dalaan) ruang ah April 11 zing 3 tluk ah SAC ralkap nih thazaang tampi hmang in an tlaih hna. An hrem tuk hna i an celh ti lo hnu ah an nunnak a liam, Thil pechantu an si i kan i bochan tuk mi hna an si. An ruak kan va zoh hna ah an tuk velh hna nak hma a hmun a tam ngai ngai,” tiah tat-yin-hmu(တပ်ရင်းမှူး) Bo Aung Swe(ဗိုလ်အောင်ဆွဲ) nih a chim. Crd – TCP\nKanpetlet Le Saw Khuapi Kar Ah Kahdohnak A Fak


KALAYMYO AH KHUABAWI PAHNIH MEITHAL IN AN KAH THAH HNA – The Chinlung Post\nKalaymyo ah khuabawi minung pahnih an kah thah hna. Kalaymyo, Tahan le Letpanchawng lampi ah a ummi Vutbuak le Pyinkhonegyi khuabawi pahnih hna cu nizan september niriat zan suimilam pakua hrawngah meithal in an kah thah hna tiah theih asi. Hi konghe pehtlaiin khuami pakhat nih a chimmi cu Nizan ah meithal voili a puak.\nThawngpang dang: Chinpa Aba Phutin Kan In Lomhpi. Indiana khuasa, Ngalang khuami Pu Thawng Lian Phutin le Meng Meng Phutin hna i an fapa Aba Phutin nih Spain ram ah a ummi Atletico Benidorm club he bawlung chuih ding in min thutnak a kan ngeih piak khawh caah kan lawmhpi tuk hringhran. Aba hi college a rak kai lio zongah college level in bawlung a rak chui mi a si hlei ah college a dih hnu zongah


Man City cu Champion League le Europa League ah an chuih kho lo dingin UEFA nih dantatnak a pek hna – Vaurawng\nMan City cu Champion League le Europa League ah an chuih kho lo dingin UEFA nih dantatnak a pek hna\nVawlei cung Club ngan asi vemi Man City cu UEFA nih fak ngaiin dantatnak an pek hna. Champion League zuamnak le Europa League zuamnak zong chuih kho lo dingin dantatnak pek an si pinah £25m zong an liam ter hna.\nUEFA nih Man City dannak an peknak ruang cu: UEFA zulh phung FFP / CFCB an buar caah asi. Club Finacial Control Body zulh phung an buar caah dantatnak an peknak hi asi. UEFA nih hman ding an timi phaisa cu Man City nih Club caah tam tuk an hman i; kum 2 chung Champion League le Europa League ah chuih kho lo dingin dantatnak an pek hna.\nA ra dingmi Champion League zuamnak ah Man City cu aa tel kho ding an si ti lo caah Sheffield Utd hi Champion League zuamnak ah a lut kho ding dirhmun a phan. Champion League zuamnak a lut kho dingmi Premier League Club hna cu;\n5⃣ Sheffield Utd – 39 hna hi ansi.\n“UEFA nih dantatnak an tuahmi hi kan khuaruah har loh nain lungthin nuam lo ngai” tiah Man City nih an chim.


Ar Zuarnak Hmun Pawl Vialte Zong Nawlngeitu Nih Tha Te In An Check Piak Viar Cang Hna – Chin World News Evening\nCoronavirus (COVID-19) ruang ah leng chuak kho lo in i erh lio ah Ar zuarnak hmun pawl hna cu nawlngeitu hna nih zoh dih an si. Hi bantuk in Ar zuarnak pawl an zoh hna nak a ruang cu an ar zuarmi pawl hi a him maw him lo. Zei tin dah an tuahto ning a si i minung caah ttih a nung kho maw timi pawl ttha te in zoh an si. Cu caah Animal Husbandry & Veterianry (AH&Vety) department hna nih ttha te in hlathlainak an tuah.\nHusbandry & Veterianry (AH&Vety) department in a zohtu pawl hi joint director Dr Lalchungnunga Pudaite le deputy director Dr Lalrotlaunga Sailo hna nih an hruai hna. Ar an thahning, an hremning, an cawlcanghning tibantuk ah zeimaw a tlam a tlinglo deuhmi pawl an cawnpiak hna. Ar thahnak hmun pawl hna hi a tlangpi in All Mizoram Poultry Farmer Association (AMPFA) member pawl ta an si hna.\nHi bantuk in zohnak an ngeih hnu ah an chimmi cu duhning le lungdiriam cu si rihlo ko hmanh seh law a tu dirhmun ah cun a him in a tha ko rih tiah an ruah kong an chim. AH&Vety office hna nih ar an hrem cia chiahnak (food grade packing material) department min a cuangmi cu All Mizoram Poultry Farmer Association (AMPFA) member ar zuartu pawl cu an peek pah colh thluahmah hna.\nHi funnak in funmi arsa pawl cu eidin ding ah a him tiah an ruah a si. Khat lei kam in AH&Vety department nih theihpi lomi ar thahnak le zuarnak hmun tampi an um ve ti a si. Cu bantuk kong ah a cozah nih nawl an chuahmi cu hi bantuk kong ah harsatnak a um sual a si ah cun AH&Vety department nih ttuanvo kan la lai lo tiah an chim. Ref: Vanglaini


“Ngunkhuai a karh, Budget a zor” (Pu Thla Hre Capar) – Lungtting\n“Ngunkhuai a karh, Budget a zor” (Pu Thla Hre Capar)\nFebruary 2, 2020 admin@lungtting.com CHIN, ENTERTAIMENT, HOME, Tuanbia 0\n“Ngunkhuai a karh, Budget a zor”\nDemocracy phung a kal lio mi ramah ngunkhuai le budget um tu ning hi zoh fel a herh tuk mi a si. A ruang cu mi zaapi nawl ngeih nak tampi a um cang.\nHlan lio uk nak cu Cung lei nih tang lei pen nak (Top dawn) in nawl ngeih nak a rak tam tuk. Democracy do thlen nak thawng in a tu cu mi zaapi nawl ngeih nak na ngeih ve, ka ngeih ve hi kan i fian a herh cang.\nBia tlang i “Ngunkhuai a karh” ka ti mi hi ngunkhuai kanpek mi a man (rate) a kai ka ti duhnak si loin kumkhat hnu kumkhat hmuh mi a karh (a tam deuh) chin lengmang ka ti duhnak a si.\nA ruang cu Inn tung a karh, minung kan karh, dawr a karh hlei ah rian ṭuanning le pawcawm nak a karh aṭhan cho ruang ah a si.\nKhuapi pakhat chung ah Sipin ngun khuai tampi pek a si caah zalampi, lam ṭeng, luti luannak, din ti, thian hlimnak, minung hum him nak, tlawn len nuamh nak le khua dawhnak vialte a ṭhatnak a ṭhanchonak le ser siamnak ṭuanvo a ngei tu cu municipal (Sipin committee) a si bantukin mi zaapi caah ṭuanvo a ngeih tu bik a si fawn.\nCu caah Sipin ngunkhuai pekmi cio zeizat, hmuh mi zeizat, kumfatin mi zaapi caah ṭuan piak mi zeizat ti hi zaapi nih theih le hngalh a herh.\nHlanlio ah cun kawl ram khua dih lakah zaapi hmuh khawhnak lamton kip ah kum khat Sipinn ngunkhuai hmuh zat le tuah piak khawh mi capital budget (ငွေလုံးငွေရင်း) vialte zaapi hmuh in tar piak lengmang a rak si.\nChin ramkulh chung Sipin ngunkhuai hmuh mi vailte Chin pyine budget ah a lut dih i Chinram kulh income (အခွန်ရငွေ) ah a lut dih kawl ram Union acozah nih pek ṭhanmi vialte chung in Chin ram kulh acozah nih khuakip phawt zamhnak tuah ṭhan a si.\nSipin phung hram hrimhrim ah ngunkhuai pek khawh mi zoh chih in pek a si zungzal. A tamdeuh a pe kho mi cu a tam deuh chap hrimhrim ding a si ve. Cu lo ah cun mi zaapi nih ngunkhuai pek duh ti lo in acozah bomhnak lawng bawh a si ko lai.\nCu lawng si lo in Inn tung le minung (Population) tlawm tam, khua chung zalampi le lam ṭeng a tawi sau, khua area a bit kauh vialte zoh chih in phawt zamh thiam a bia pi tuk.\nChin ramkulh Sipin lutlai ka ṭuan lio 2017-2018 kum tiang cu khua a hmet ngan, le ngunkhuai pek khawh mi zoh chun in a ning cang tein budget kan rak suai i kan suai ning tein kan rak hmuh ve ko.\nHalkha khua caah 2017- 2018 kum capital budget hmuh mi 2821.798 million kyats a rak si. Cu hnu cu khumkhat hnu kumkhat a ṭum chin lengmang.\nA tanglei figure hi zoh hnik u sih.\nChin ram kulh chung Sipin ngun khuai hmuh ning\nNo Budget kum Hmuhmi dihlak (Million) Halkha khua in hmuhmi Khua dang in\nhmuh mi remark\nMillion % (Zatuak) Million %\n1 2017-2018 1012.064 347 34% 665 66%\n2 2018- 2019 1029.043 402 39% 627 61%\nNo Budget kum Chin ram kulh chung dihlak (Million) Halkha khua caah hman mi Khua dang caah hman mi remark\nA cung Table a fian lo sual ah tiah a tang te ahhin Hmanthlak in ka thil.\nA cung lei figure kan zon ah cun 2017- 2018 kum ah Halkha khua caah kan rak hal khawh mi budget (capital) hi 2821.798 million kyats a si i khua chung zalampi le lam ṭeng, luti luan nak, lung rual a herh nak, hmunhim nak vial te zaa ceo tuah khawh a rak si.\nA tu 2019- 2020 kum kan zoh tik ah a kai lei tu si lo in a zor lei tu a si.\n2019- 2020 kum, Halkha caah pek mi chung in sangthar (676 acre)samh nak caah leiba cham ding 300.00 khuachung dinti phawt zamh nak a felfai lo caah maimilh nak 220.0, Pine Sipin zungthar sak ṭhan nak caah 150.0, Bus Terminal concerete phah chap nak 200.0 kan zuh ah cun 694.29 lawng lawng a tang.\nCu tangka nih cun khuachung lam lungphah ding 9160ft ကတ္တရာ phah ding 630ft concerete phah ding 770ft culvert tauh ding pa 1 lawng a si cang.\nHalkha khua chung lam vialte a sau hi 240 km leng a si i Kalay Myo le Halkha kar lam nak in a sau deuh. Cu chung ah kattaza le lung phah cu chim lo vawlei lam lawng a si rih mi hi a cheu nak tamdeuh a tang rih.\nCu lawng si lo in Halkha khua chung hi 2015 kum ah fak tuk in a rawk cang mi a si caah sersiam ding a herh mi a tam tuk rih.\nTuah lo a si kho lo mi khua chung ti va vialte kil ven nak le lu ti luan nak, Halkha khua dinti a har tuk cah zinghmuh tlang in din ti lak piak nak, thlanhmun kal nak hmun 5 lam vailte thar chuah ding, Khua vel lam vial te remh ding, Hmunthur thlet nak lam pa 4 thar chuah le ser siam ding, Bus terminal lam luh chuah nak tuah ding le mei, ti, public zun zun nak tuah ding, Pump hau lo in Sacuan, Fa deu, Kiar, haucheu va le capar ti hna in din ti lak hrimhrim ding pawl hi a ran khawh chung tuah cawlh aherh rih mi an si.\nBudget a tlawm tuk caah thil hme te ban tuk ah ruahmi lam mei a rawk mi te te remh ding, zapi zun zun nak tuah cia mi remh le thianh ding, khua luh nak siangboard a rawk mi remh ding, lam min bunh cia mi siangboard a tlu mi remh ṭhan ding, khua luh nak kip i aa phah mi hmun thur vialte thianh ding, khua chung zoh dawh catar pawl a rawk mi remh ding, Pangpar dum le khua cuanh nak remh ding, thing kung cin ding, zun ek dop nak le hlonh nak thate in hman le hlawnh ding, vialte hmanh aa tuah kho lo i a cham bau tuk ti cu zaapi hmuh a si ko.\nKhua chung sersiam nak vialte Sipin nih a tuah lo ah a ho nih dah a tuah lai? Cu caah Halkha khua in ngunkhuai pek khawh mi a tam bik a si ban tuk in budget thlak piak tik zong ah a tu nak tam deuh in (2017- 2018) kum i kan thlak mi nak tlawm lo in pek hrim hrim a herh cang tiah ka ruah.\nCu lo ah cun hamilei ah Halkha khua kil ven nak le hunhim nak ca hmanh ah thin phang a si te lai.\nChin ramkulh khua vailte acozah bomh a herh mi lawngte kan si. Khuapi chung ṭuanvo a la tu Sipin budget ah cun a khua hmet ngan zoh hrim hrim in pek a herh.\nCu caah nawl ngei tu Chin ramkulh acozah upa pawl ṭhiamṭhaim bochan a si ko caah fel fai deuh in ruah a herh zia ka langh ter duh mi a si. Ngunkhuai a karh ban tuk in budget thlak piak mi zong a tam deuh ve awk a si.\nMi zaapi lei nih ngunkhuai pek khawh kan i zuam ban tuk in sersiam piak le tuah ṭuan piak ṭhan khawh a herh tuk ve mi a si.\nZion Church Thawngṭha chim: Rev. Dennis Ngun Thawng Mang 26/1/2020\n2020 HBC Mino Caanhman: 2/2/2020


Rom Cakuat 6 (Romans 6)\nRom Cakuat 6\nSualnak Ah Kan Thi, Khrih Ah Kan Nung\n1A si ahcun zeitindah kan ti lai? Pathian vel cu karh chinchin seh tiah sualnak cu kan tuah chin lengmang lai maw? 2Tuah naisai hlah. Sualnak ah cun kan thi cang, zeitindah cu chungah cun kan um peng khawh lai? 3Khrih Jesuh he pehtlaihnak chung i tipil kan in ah khan a thihnak he i pehtlaihnak chungah kan i hnim ti kha nan philh dahra? 4Cucaah tichung i tipilnak kan vung in ah khan amah he vui ṭi kan si i a thihnak ah khan kan thi ve; cu bantuk ṭhiamṭhiam in Khrih cu Pa sunparnak ṭhawnnak nih a thawhter bang khan kannih zong nunnak thar ah kan nung ve lai. *6:4: Kol 2:12\n5A thihnak ah amah he kan thih ṭi ahcun, nunnak i thawhter a sinak ah kannih zong thawh ṭiter kan si ve lai. 6Kan minung hlun cu Khrih he vailam cungah thah a si cang ti kha kan hngalh. A sualmi kan minung hlun cu zeicahdah thah a si ti ahcun, sualnak sal kan si tinak hnga lo caah a si. 7Cucu zeitindah a si ti ahcun minung cu a thih tikah cun sual ṭhawnnak chung khan a luat. 8Kannih cu Khrih he kan thih ṭi cang ahcun, amah he kan nung ṭi lai ti zong kha kan zumh. 9Zeicahtiah Khrih cu thihnak in thawhter a si cang i a thi ti lai lo ti kha kan hngalh — thihnak nih a cungah nawl ngeihnak zeihmanh a ngei ti lo. 10A inmi thihnak cu voi khat ah za lakin sualnak ruang i a thih kha a si; cun atu i a nunmi nunnak cu Pathian ca nunnak a si. 11Cu bantukin nannih zong nih, kannih cu sualnak ah kan thi cang i asinain Khrih Jesuh he i pehtlaihnak thawngin Pathian ah kan nung tiah nan i ruah awk a si.\n12Cucaah thih a hmangmi nan pum kha sualnak nih uk ti hlah seh law, pumsa duhnak kha in zulhter ti hna hlah seh. 13Cun nan pum a zeihmanh kha thil ṭhalo tuahnak ding caah sualnak kha pe ti hlah u. Thihnak in nunnak ah thawhter ṭhanmi bantukin Pathian sin tu ah i pe u law dinnak tuahnak ding caah nan pum cu a ningpi in Pathian cu pe ko u. 14Sualnak nih cun in uk hrimhrim ti hna hlah seh, zeicahtiah nawlbia tangah nan um ti ṭung lo, Pathian vel tangah pei nan um cang cu.\nDinnak Sal Hna\n15A si kun ahcun zeitin? Nawlbia tangah um ti loin Pathian vel tangah kan um cang caah kan sual awk a si lai maw? Si hrimhrim hlah. 16Bawi pakhatkhat sinah na nawl kan ngaih lai, tiin nan i pek ahcun nannih cu cu bawi a nawl nan zulhmi sal cu nan si — cu bantukin sualnak cu a nawl nan zulh ahcun, sualnak sal cu nan si i sualnak nih a chuahpimi cu thihnak a si; cun cu bantuk ṭhiamṭhiam cun Pathian cu a nawl nan zulh ahcun, cu nawlngaihnak nih a chuahpimi cu Pathian he i remnak kha a si. 17Sihmanhsehlaw Pathian cu lawm cio ko u sih. Zeicahtiah nannih cu sualnak sal nan rak si nain cawnpiaknak nan hmuhmi chung i a ummi biatak kha nan lungthin dihlak in nan zulh cang. 18Sualnak chungin luatter nan si cang i dinnak sal ah khan nan i cang cang. 19Hi bantukin tahchunhnak bia ka hman hi, nannih nih nan hngalh khawh deuh nakhnga ka duh caah a si. Hlanah cun a ṭha lomi thil tuah awkah thurhnawmhnak le ṭhat lonak sal nan rak si. Cu bantuk ṭhiamṭhiam in atu cu a thiangmi thil tuah awkah dinnak sal nan si awk a si.\n20Sualnak sal nan rak si ah khan dinnak chungin nan rak luat; 21asinain zeital a miak nan hmu maw? Atu i nan i zahpimi thil hna dah ti lo hi cu, zeihmanh nan hmu lo. Cu hna an donghnak cu thihnak a si. 22Sihmanhsehlaw atu cu sualnak chung khan luatter nan si cang i Pathian sal nan si cang; nan miakmi cu Pathian sinah pekchanhmi nunning a si i cu nih a chuahpimi cu zungzal nunnak a si. 23Zeicahtiah sualnak man cu thihnak a si, sihmanhsehlaw Pathian laksawng cu zungzal nunnak a si i cu nunnak cu kan Bawipa Jesuh Khrih he aa pehtlaimi nunnak a si.


NUG Cozah: D-Day Caah A Biapi Mi September 14? – THE CHINLAND POST\nNUG Cozah: D-Day Caah A Biapi Mi September 14?\nSalai Bawi Lian Sang |2021 August 17 — Myanmar ram mizapi leikap aiawhtu National Unity Government (NUG) zuamcawhtu siloah ralkah (shadow/parallel govt.) a cozah cu a biapi tuk mi raldohnak pahnih tuanvo a ngei. Cucaah, a hmasa ah NUG vun zohta u sih.\nRampi funtommi cozah, National Unity Government (NUG) cu Committee Representing Pyidaungsu Hluttaw (CRPH) timi 2020 November thla thimnak ah teinak a hmumi NLD palai tam deuh an ser thawk mi a si i National Unity Consultative Council (NUCC) nih a phen in dirpi, a hnu in a dirkamh i chuahpi cozah a si.\nCRPH cu NLD party tamdeuh aa tel mi phu an si. Nain, NUCC ahcun party dang le phu dang zong an i tel (Mahbel, Party kip le hriamtlai phu kip an i tel rih lo). NUG nih a huapmi a hun kau ngai. Miphun an i cawh; Shan le Arakan (Rakhine) dah lo cu an tling ti khawh a si. Kum khua in upa siseh, ngakchia deuh le a no tiang an i cawh. Fimthiamnak ngei zong an um lengn ah, Biaknak an i cawh hlei ah, nu palai an hun tam ngaingai. A hlei in, ramkhel cawlcang mi Politician, Activist le Scholar (thiamhleisang) an i cawh chap rih. Atu tiang theih tawk ah party dang le party siloin aiawhtu phu um lo in a dang cukmak mi an um pah len.\nNUG cozah chung ah, a miphun hoih in zoh ahcun Kachin, Karen, Karenni (Kayah), Chin, Ta’ang, Mon le Kayan hna an i tel. Kawl a si lomi 51% an si. Nu 27% an i tel. NUG Cabinet cu Ministry (vuanci) hmun 11 in an ser. Amah bel, an chap chih thluahmah mi zong a um. Atu ah, President, Vice President, Prime Minister, State Counsellor pin ah Minister pahra (10) an khinh hna. Deputy Minister (12) an khinh cang hna. Cun, ramleng cozah he pehtliahnak an tuahnak hnga ding caah, Australia, Czech le South Korea hna ah palai riankhinh le pek an si cang.\nCRPH nih Ramchung Mipi Runvennak Nawl A Chuah\n2021 March 14 ni ah CRPH nih phungning tein nawl an chuah mi a um. A timi cu mipi nih mah tein kan nunnak venkhawhnak nawl kan ngei. Ka nunnak hi kan ven ve cang lai a ti. Nihin ah CRPH nih a thanh ning ah cun, CDM a tuahmi mipi vialte nih fahnak nan in sualnak hngalo, i vennak nan tuah khawh cang. Ralkap le palek nih fahnak an in pek hna asi ah cun, cucu lehnak nawl nan ngei cang tiah an rak thanh.\nZeicatiah, Ralkap le palek cu Ramkom Kawlram mipi kan ralkap le palek an si ti lo, an nih cu kan caah ralhrang phu an a si. An kan thah, an kan tuk, meithal in an kan kah, an duh poh in an kan tuah. Ramchung mipi vengtu si loin, ramchung minung sualnak ngeilo thattu le thentu an si. Nihin thawk cu anmah ralhrang phu nih nan cungah kutthlak, tukvelh tibantuk an in pek hna a si ah cun, let hna u ti a si cang.\nCucaah, hi thil sining kan zoh lengmang tikah ramchung ral a tho cang tinak a si. Mipi nih ralhrang ralkap le palek cungah kut an thlak ve hna ah cun, raldoh timi cu a si cang ko. Tlangcung hriamtlai an thu sawhsawh ti lo, mipi hram-ai thawng an theih. Hnu ah cun an hriamnam he an rak chuak cio lai. Cu tikah ramchung thisen a luang lai i, ralpi a tho cang lai.\nPakhatnak ah Raltuk training a lim mi mino pawl caah D-Day thanhpiak ding.\nPeople Defense Force (PDF) ahhin,\nNUG-PDF (NUG nih hruaimi PDF)\nPengtlang/Khuaram hrambumh mi PDF\nPumpak ….DF min a tlaihmi tiin hmun thum ah then a si.\nNUG nih hruaimi hriamtlai phu People Defense Force (PDF) cu Tlangcung hriamtlai phu nih kilhkamhmi runvennak, a himnak hmun an um. Cu an umnak hmun, a luatmi hmun (Liberated Area) Thlanglei/chaklei ah Raldoh cawnnak (training) a ngeimi hi NUG hruainak tang ah a um mi an si. An duhherhmi harsa ngai an si lo. Ralkap thazang 8000 hlei hrawng an ngei cang. Anmah thazang lawng in ralhrang tei ding an si kho lai lo.\nD-Day auh ding ah a biapi bik cu miphun hrambunh in a cawlcang mi, peng le tlang, khua hram bumh mi PDF phu hi an si ko. [Theihternak– Chinram ahhin CDF-CNDF le a dangdang phu an um cio i, Myanmar ram kip ah anmah le ramthen hoih in PDF min bunhmi phu tampi an um. Mah vialte hi a lam kip in NUG he pehtlaihnak an ngei cio.]\nPahnihnak ah hmaithla September 14 ni an tuah dingmi UN Tonpumhnak (UN General Assembly-UNGA) ah thutdamh pakhat hmuhnak ding caah raldohnak zong hi a biapi ngai mi a si. NUG le Ralhrang hna nih UN ah mi zei dah Myanmar rampi aiawhtu UN palai thim a si te lai timi raldohnak hi a biapi tuk.\nSeptember thla chung ah New York khua ah an tuah ding mi UN tonpumhnak (UNGA) ah ramkip hruaitu nih Myanmar kong ceihhmainak an ngei lai. Hi tonpumhnak nih Ralhrang nih thimmi UN palai maw an thim lai?, Mipi aiawhtu NUG nih thimmi UN Palai (Atulio tuanmi Kyaw Moe Tun a si) dah thim a si lai? timi hi a biapi tuk mi biakhiahnak an tuah ding mi a si.\nMipi lei in thazang thawngnak a um mi cu UNGA nih Mipi thimmi cozah cu nihin tiang an pom khawh hi a si. UNGA nih November 8, 2020 kum Democracy thimnak ah Buan a comi mipi thimfung (Me) hi upat, a tihzah ti khawh a si. Ralrang cozah cung ah siseh, an cawlcanghnak kong ah UN nih ralrinnak (warning) a pek lengmang. Cucaah, a ralaimi September 14 ah NUG thimmi UN Palai thim a si ah cun mipi caah tuanbia roling pakhat a si te lai.\nNUG hi nihin ni tiang ah Vawlei cung ramkip he chawhpiaknak lei ah hmainor in a kalnak ah a lam a tluang ngai. Cucaah UN tonpumhnak ah NUG cu Myanmar ram aiawhtu cozah ah pom a si kho. A si ahcun ralhrang ralkap chung in thazang lungthin a zor thup lai. Ralhrang sinak in a tli mi le mah le mah a thah mi an tam lai tiah a rauhdamh mi an um. Pakhat ah thih le thih nun le nun tiah hrut bu in hriamtlai mi zong an um ve lai. Ruahchih ding pakhat belte a um ve, cucu UN ah ram pakhat aiawh an thlah tik ahhin, a cozah aiawhtu silo in a ram aiawhtu an thlah tawn. Vawleipi pehtlaih nak hi, Ram-le-Ram (State-to-State) pehtlaihnak a si theo tawn. Cucaah, tutan ah State (Ram) maw an pek lai? Cozah (Govt.) dah timi zong hi a biapi fawn.\nCu ruangah NUG a kalnak lam hi a dikmi a si tiah langhter ka duh. Zeicatiah, NUG ah Dr. Sasa le Ambassador Kyaw Moe Tun nih UN ah biatak tein an cawlcang kho. Dr. Sasa nih England, France, Norway, Finland, German, Switzerland, Italy, Turkey, rampi pawl he chawnhpiaknak le pehtlainak a ngei kho. Kyaw Moe Tun zong US ram nih a dirpi ngai fawn. Cucaah, ruahchannak hi a um ngai ko. Cu leng ah, NUG minung lawng silo in, a leng in ahohmanh nih theih lemlo in a thlithup in ramkip cozah sin ah a rak chimrelmi zong an um fawn. Mah le si khawhnak cio in izuam cio a si tik ah, ruahchannak a um ko.\nAtu bantuk dirhmun hi, vawilei tuanbia ah a um pah theo, A luan cia can ah, UN nih UN Charter No.7 ah UN Security Council sin ah nawlngeihnak pek (mahhi a hnu cem tuan dingmi a si).\nD.1 Remdaihnak lam a hrawk kho tu tihnung ral a um ah cun,\nD.2 Remdaihnak a hloh sual tik ah,\nD.3 Remdaihnak zei rel loin a tuah sual tik ah,\nUN nih UN Charter No. 7 bantukin Security Council ah nawlngeihnak pek in ral dohnak (or) raldohnak a si lo mi humhimnak le Remdaihnak serpiaknak nawl a ngei ti a um. Cu bantukin UN Security Council hna thlaknak in R2P hi Myanmar ram ralhrang dohnak a rak lut khawhnak lam a um hnga. Asinain, hihi R-2-P hi cu faktuk in ruahchan ngam ding a si hnga lo. Atulio dirhmun ning in cun, UN nih Kawlram kong hmaisuang in a caih khan lio pi ah, Afghanistan kong buaibainak a hun chuak fawn. Asinain, UN nih vawleipi ah a rak hman bal mi cawlcanghnak zoh chun hmanh u sih;\nVawlei cung R2P a lut bal mi ram hna lak ah,\nKenya 2007/2008/ France ram ramdang lei Minister nih UN Security Council ah report a tuah hnu ah UN an lut.\nIvory Coast 2011/ Rampi Thimnak a dih in President hlun nih a rian in chuaktak a duh ti lo ruangah UN Ralkap pawl ni 5 ah an lut. Ni 11 chung ah President thar nih President hlun a tlaih i, ICC ah a kuat.\nLibya 2011/ UN Ralkap cu R2P in riantuan hram an thok. UN Security nih kah daihnak nawl a chuah hnu ah NATO ralkap an lut. Uktu tha lo tiah ruahmi Gaddafi a tli i zeitin dah a thih kha mipi theih cia a si.\nA dang R2P an hmang mi case pawl zong an um len rih. UN-R2P a luh rih lo hmanh ah ram chung ah PDF mino hna Raldoh traning a kaimi tampi an um cang. Cozah a nuar mi, CDM lutmi cozah riantuan hna he mipi caah chansau hruai khawhnak lam programme tampi he cawlcanghnak an ngei kho peng. Cucaah, September tonpumhnak hi D-Day caah a biapi tuk mi a si. A cheukhat nih cun, D-Day thanh a hau lo tiah a ruat mi PDF hruaitu le upa zong an um ve. Asinain, UN tonpumhnak ahhin, zei bantuk biakhiahnak hmanh ngei ko hna sehlaw, zeitindah cawlcangh ning a si lai ti cu NUG nih a tha bik lam in an kan hruai ko lai tiah zumhnak ka ngei.###\nPrevious UN Palai “Credential Challenge” Caah Mipi Facebook Profile Thlen Cawlcanghnak A Phen\nNext CDM Teinak


Hakha, Thantlang,Falam Le Tedim Siizung Ah Ralkap Nih Sibawi Rian An Tuan Cang Lai. – The Chinlung Post\nChin ramkulh sizung ah ralkap sibawi kan chiah hna lai. Chin state ralkap cozah nih Chin ramkulh\nah ralkap sibawi kan chiah hna lai tiah an chim. Chin state caah hin covid – 19 khamnak sii ting khat tluk a phan ding a si. Sibawi a thiam sangmi hna CDM ah an lut dih caah sii lei a thiam sang mi Kawl ralkap sibawi nih tuanvo an lak lai tiah Chin state ralkap cozah nih an chim.\nChin state chung sizung pi cu ralkap nih an luh hnawh dih. Hakha sizung, Falam, Mindat, Tedim sizung ah ralkap nih hmunhma an lak dih cang. Sibawi le nurse pawl vialte zong CDM a tuah mi hna cu an thawl dih cang hna. Cu ruang ah sibawi thiam sang an um ti lo. Chin state sizung ah ralkap sibawi pawl nih tuanvo an lak cang lai tinak a si.\nRELCHAP : Hakha Sizung Mizaw Hna Dirhmun Le Thantlang Le Paletwa Sizung Dirhmun : Hakha sizung luhnak kutkapi mino nih cincik tawh in an hrenh. A chung ah ralkap an um ti lo.Hakha sizung in ralkap pawl an chuak i Rungtlang lei ah an kir dih tthan. Zaan ah an rat tthan lai le rat tthan lai lo theih a si lo.\nSizung Mizaw Vialte zong an Chuahter Dih Hna.Hakha sizung ah a ummi mizaw vialte zong ralkap nih an chuahter dih hna. Mizaw hi 20 in 30 karlak hrawng an um. Nau ngei kaa nu pahnih lawng sizung ah an taang. Annih hi pawkhuai in nau a ngeimi an si caah sizung in ttumpi awk an ttha rih lo.\nChin ramkulh chung khuapi pasarih sizung ah ralkap nih hmunkhuar an timh. Thantlang le Paletwa sizung belte ah ralkap an luh lai le luh lai lo theih a si lo. Yangon ah University Siangngakchia Paul Lian Uk Bawi Tlaih a Tong.Nihin Insein, Ywama lamzawhnak ah palik nih an tthenhmal hna ruang ah biakinn chung ah aa thupmi Paul Lian Uk Bawi (Paul Lian) cu palik nih a hawile panga he an tlaih hna, tiah thawng kan theih. Paul Lian hi Matupi khuami a si i, Dagon University ah Law kum 3nk a cawng liomi a si. Dagon University Christian Fellowship (DUCF) cawlcanghnak zong ah an i bochan ngaimi mino pakhat a si.\nSource: The Chin Journal pages


Tulio ah social media ah mipi nih CNF/A kan soisel tukmi hna hi phun 2 in ka hmuh – The Cherry Par\nTulio ah social media ah mipi nih CNF/A kan soisel tukmi hna hi phun 2 in ka hmuh\nFapa Fangkhat CNF\nTulio ah social media ah mipi nih CNF/A kan soisel tukmi hna hi phun 2 in ka hmuh. Mah cu pakhatnak ah kan i bochan tuk hna ruangah kan uhtanh hna, kan hlam hna, a fawinak cun “rak kan khamh uh, kan hreitlung hi i tlaih ve uh”tiah kan au. Pahnihnak mualphoh duh ah ka ruah. Chinland club thawi phaisa hruaitu upa nih an zaal chungah an isanh hei ti, CNA hriamnam kha Kalay le Hakha protest tuahmi pe hna sehlaw a thahnem deuh la hei ti, Emergency National Security caah tho hlah uh tbk catial ka hmuh lengmang. Kamkhat lei ruah cun anmah kan mualphoh hna nain Chin miphun kan imualphoh a si deuh.\nCNF/A cu siangngakchia bu, zatlangbu a si lo. Kan mah nih cu tin nan tuah lo ee, ka tin nan tuah lo ee, nan thu sawh ee, ral nan do bal lo ee”ba ngia kuih kuah a tam ning hi. $100 kan thawh le kum (3) kan irinh. Mah hmanh cu a pe duh lomi tampi kan um. Kum fatin kholh hau loin $100 nak tam a pemi zong an um. A pe pengmi hi an zai ka thei bal rih lo. Kan nih cu $100 kan thawh le 1 $ an hmannak tiang theih kan duh. Ralkap an si, hriamtlai an si, Cozah an si lo. An zunzin ek ek tiang theih kan herh lo. Mipi zong theihter phung si bal lo.\nThlakhat ah minung (6) khuasa chungkhar nih eidin (zawt fah chim lo) zeizat dah kan hman. Kan thawhmi hi ralkap hriamnam cu chim lo, an paw tel a khimh hna hnga maw timi kan ruah piak bal hna lo. An palhnak lawng kan icinken peng. An thazang zeizat dah si? Kan dirhmun le kan sining zeidah si ti theih ko buin “i kap hna seh”ti rumro saduh kan thah piak hna timi ruat than hna sih! Ral a thawh tikah ralkap lawng nih an tuar lo.Mipi inn le lo, inn zuat sattil tiang nih a tuar i IDPs a karhtertu a si.\nTaktak ticun, thih an tih lo caah pei nunnak pek dingah hriam an tlaih cu…. Kum (30) renglo an i hryai cang cu…..fb chung raldo ding tiang lawng ai timmi nanmah kan mah he tahchunh ding an si lo. CNF/A nih zei bantuk Stategy dah an ngeih? A chungin zeidah an tuah? timi tu hi ruah piak ve hna usih! Thlacam piak hna usih! Chawva in dirkamh rih ko hna usih! Credit: Nan Nwe Oo\n← Covid-19 Vaccine Passport A Chuak Cang\nCNF/A kong ah theih ding: →


Tutan Dr. Aung Myint Thang Caṭial Cu A Hman Ngamsam Zeitindah Nan Ruah Ve Cio Rak Zoh Ve Tuah – Chin World News Evening\nThi Hlu A Duh Lomi Laimi Khrihfa: Laimi nihhin mizaw zual hi kan ngeih peng hna. Thi hlu haumi mizaw zual hi an um lengmang. Hakha ah Saya Cung Hu nih thi hlu nak foundation a kan tuah piakmi cungah kan i lawm. Asinain Laimi mi tampi nihcun mi nunnak khamhnak caah thi hlu hi kan duh hna lo. Kawl tu nih fawi tein an kan hlu tawn. Kawl cu voi 40 leng thi a hlu cangmi minung an tampi. Laimi ah kan um rih loh. Yangon i a ummi Laimi mizaw zual, thi hlu a hau mi, mi tam deuh cu Kawl nih cun an thi an hlu ngawtmi kan si. Yangon i a um mi Laimi nih an thi an hlu mi hna hi cu pahnih/khat taktak khi a si.\nYangon hi Laimi tam nak khua bak a si ve. Bible siangin le university a kai liomi nungak tthawng le tlangval tthawng an tamnak bak a si fawn. Asinain thi hlu a herhmi kan Laimi, mizaw zual an um ti chimh sual ahcun ai theih ter lomi an tam, ai thupmi an tam, cun tin ka si/kha tin ka si e, a timi ngawt an si. Anmah i thi hlu lo nak ding lam lawngte an kawl hna. Acheu nihcun anmah inchungkhar member mizaw zual hmanh kha thi hlu an ngamh hna lo. Cucaah Laimi mizaw zual hna cu Laimi acheu nih nan huat ngaingaimi, Khrihfa zong a si lomi, Kawl pawl sinah bomhnak hal lengmang kan hau. Kawl nih an thisen an kan hlu caah Laimi mitampi cu thihnak in kan luat.\nZeiruang ah dah Laimi nih thi hlu hi an duh hnga lo?\n1. An thisen kha man faak tukmi ah an rel. Laimi nih kan ruahnak ahcun thisen thawl khat hi a man a tam taktakmi, a tingting, man ah ruah a si. Kawl mi pakhat nih a thi thawl khat an kan hlu ahcun Ks. 15,000 hrawng hi taxi man peek ah an i zaa diam. Laimi nihcun an thi thawl khat hi a ting man ah an rel. Cucaah an thisen kha an siang hrimhrim lo. A hlu van chim lo, a cawk zong an siang hna lo.\n2. Thi thawl khat hi rawl sau tuk ka eimi a si tiah an ruah. Laimi mi tampi nihcun kan thil thawl khat hi a kum in buh le sa ka eimi a si tiah an ruah. Cucaah thi thawl khat hna van hlu cu voksa, arsa, caan saupi an eimi asi tiah an ruah caah cuhlan i harlengmangin kan eimi arsa, voksa i a rianttuannak vialte midang sin i van kal ko ding cu apoituk tiah an ruah caah an sian lomi an si ngawt. Cucaah Laimi cu thi hlu a khomi an har ngaingai.\n3. Thisen umtuning kan lung a piang lo. Thisen cu kan hlu hnu in thla hnih hnu ahcun kan hlumi thisen zat kha kan ngei tthan. Zarh 12 hnu ahcun midang zong kha hlu tthan khawh a si. Kei zong ka hlu bal i phan ding a um lo. Ka lung zong a mit lo, ka zaw fawn lo. Ka zeihmanh a ti lo. Khakha Laimi nih a ruah awk kan ngalh lo caah kan ttihmi a si.\n4. Laimi Khrihfa kan sining a dik lo caah. Lai Thlang i a hlimlaam i Bawipa ah kai lawm tuk ka um kho lo a timi pawl khi, mizaw zual an um na thi na hlu kho hna hnga maw va ti hmanh uh, an zaam dih lai. Kan Khrihfa sinak le Bawipa ah kan i lawmhnak hi mi caah tthathnemnak a chuahpitu thil tuahnak caah hman a timmi kan si hna lo. Mah pumpaak diriamhnak men caah a hmangmi zumtu kan si caah thi hlu kho kan har nak cu a si. Kan zumhning a dik lo ruangah thi hlu hi Laimi nih kan i harh. Cucaah biahalnak a chuakmi cu; Pathian nih a hlimlam i mi caah tthatnak a tuah lomi zumtu maw thluachuah a peek deuh hna hnga a hlimlam lo i mi nunnak caah a thisen a hlumi zumtu dah timi a si. Credit: Aung Myint Thang


Nunnak Cung I Pathian Hmuh Ning Ngeihnak - Jehovah Tehte Hna Zung Web Site\nNunnak Cung I Pathian Hmuh Ning Ngeihnak\nPathian nih nunnak hi zeitindah a hmuh?\nPathian nih nau hrawhnak kha zeitindah a hmuh?\nNunnak kan upatnak kha zeitindah kan langhter lai?\nJehovah cu ‘Pathian nung a si’ tiah profet Jeremiah nih a ti. (Jeremiah 10:10) Mahlengah Jehovah Pathian cu thil nung vialte a Sertu a si. Vancung i a ummi sermi hna nih hitin an ti: “Zeizong vialte kha nangmah nih na ser hna i nangmah duhnak bangin annih cu ser an si i nunnak an ngei.” (Biathlam 4:11) Siangpahrang David zong nih Pathian thangṭhatnak hla pakhat kha hitin a rak phuah: “Nang cu nunnak vialte hram na si.” (Salm 36:9) Cucaah nunnak cu Pathian sinin hmuhmi laksawng a si.\n2 Jehovah nih kan nunnak zong kha a zohkhenh. (Lamkaltu 17:28) Ei awk rawl, din awk ti, dawp awk thli le umnak caah vawlei a kan pek. (Lamkaltu 14:15-17) Nunnak i nuamhpi awkah cu thil cu Jehovah nih a kan pek. Sihmanhsehlaw nunnak kha tling tein i nuamhpi awkah Pathian nawlbia hngalh le zulh a herh.—Isaiah 48:17, 18.\nNUNNAK UPAT LANGHTERNAK\n3 Pathian nih kanmah nunnak siseh, midang nunnak siseh upat hna seh ti a kan duh. Tahchunhnak ah, Adam le Evi chan ah an fapa Kain cu a nau Abel cungah a thin a rak hung tuk. Cu na thin hunnak nih sualnak nganpi a chuahter khawh tiah Jehovah nih Kain kha ralrin a rak pek. Mah ralrin peknak kha Kain nih zei ah a rak rel lo. Cucaah ‘a nau Abel cu a thah.’ (Genesis 4:3-8) A nau a thah ruangah Kain cu Jehovah nih dan a rak tat.—Genesis 4:9-11.\n4 Kum tampi a luan hnuah, Jehovah nih a duhning in Israel mi hna nih an biak khawh nakhnga bawmtu caah nawlbia kha a pek hna. Cu nawlbia cu profet Moses hmangin a pek hna caah a caancaan ah Moses Nawlbia tiah ti a si. Moses Nawlbia pakhat nih “lai na nawng lai lo” tiah a ti. (Deuteronomi 5:17) Mah nih khan Pathian nih minung nunnak a upat ti le minung zong nih midang nunnak upat ding a si ti kha a langhter.\n5 A chuak rih lomi naute nunnak kongah tah zeitindah? Moses Nawlbia nih hitin a ti: “I vuak i velhnak hmun ah, fapawi nu pakhatkhat kha pa pakhatkhat nih a tuk i nau cu a chuak nain a thih lo ahcun a tutupa kha a tukmi nu va nih ka liamh seh a ti zat paoh in dantat a si lai i biaceihtu hna nih cawi seh an ti mi zat in a cawi lai. Sihmanhsehlaw a thih ahcun dantatnak cu nunnak caah nunnak ve.” (Exodus 21:22, 23, NW ) Cu Nawlbia ningin, nu paw chung nau thah cu sual a si. A si, Jehovah caah cu bantuk nau nunnak hmanh kha a sunglawi. (Salm 127:3) A sullam cu nau hrawh cu sual a si tinak a si.\n6 Nunnak upatnak ah kan minung hawi cungah hmuhnak hmaan ngeih aa tel. Baibal nih hitin a ti: “A unau a hua mi paoh cu lainawng a si i lainawng mi nih cun an chungah zungzal nunnak an ngei lo ti kha nan hngalh.” (1 Johan 3:15) Zungzal nunnak hmuh kan duh ahcun, kan minung hawi cung i huatnak a chuahtermi zei thil paoh kha kan lungthin chung in chuahter a herh, zeicahtiah zaangennak a chuahtertu bik hi huatnak a si. (1 Johan 3:11, 12) Cucaah pakhat le pakhat i dawt awk cawn cu a biapi tuk.\nNUNNAK UPAT LANGHTER NING\nA chuak rih lomi naute nunnak thah lonak\nKan minung hawi huatnak vialte lung chungin chuahnak\nA thiang lomi ziaza ngolnak\n7 Kan nunnak kan upat langhternak kongah tah zeitindah? Mi nih thih cu an duh lo nain, nuamhnak caah nunnak ca i ṭih a nungmi thil kha an hman. Tahchunhnak ah, mi tampi nih sahdah le tikor kha an hman asiloah nuamhnak phun in ritnak sii kha an hman. Cu thil cu pum caah ṭihnung an si i a hmangmi hna kha a thah tawn hna. Cu thil a hmangmi cu nunnak a upat lomi an si. Cu tuahsernak cu Pathian mit ah a thiang lo. (Rom 6:19; 12:1; 2 Korin 7:1) Pathian cohlanmi kan si khawh nakhnga, mah tuahsernak hna kha kan ngol lai. Cutin hrial cu a har tuk ko lai nain, a herhmi bawmhnak kha Jehovah nih a kan pek khawh. Kan nunnak kha a sinin kan hmuhmi a sunglawimi laksawng in hmuh awk kan i zuammi kha Pathian nih a sunsak.\n8 Nunnak kan upat a si ahcun, himnak kong biapi in ruah a hau ti kha kan philh lai lo. A dai a thlangmi kan si lai lo i nuamhnak asiloah lungthawh ruang sawhsawh ah thih a ngamhmi kan si lai lo. Daithlang in moṭor mawngh le zaangennak asiloah ṭihnungmi lentecelhnak kha kan hrial lai. (Salm 11:5) Pathian nih hlanlio Israel mi a rak pekmi hna nawlbia nih hitin a ti: “Innthar nan sak tikah nan innchung cu tlakdawn in nan kulh lai, cu ka cun mi an tlak sual i nan inn cungah thisen chuahmawhnak cu nan tlunter sual nakhnga lo.” (Deuteronomi 22:8) Mah phunglam ningin nan inn ah mi pakhatkhat nih aa chuih i a tluk rilh i hma fak a in nakhnga lo caah hleika tibantuk kha ṭha tein tuah ding a si. Mawṭawka asilole motorcycle na ngeih a si ahcun him tein mawngh khawh awk a si le si lo kha na chek lai. Na inn, na mawṭawka asiloah na motorcycle ruangah nangmah le midang cungah thil ṭihnung chuahter hlah.\n9 Saram nunnak kongah tah zeitindah? Cu zong cu Sertu caah a sunglawi. Saram kha rawl le thilpuan ca le an ral in i khamhnak caah Pathian nih thahnak nawl a kan pek. (Genesis 3:21; 9:3; Exodus 21:28) Asinain, saram kha puarhrang ngaiin tonghtham asiloah lentecelhnak ca sawhsawh ah thah cu a palh i nunnak a sunlawinak zeirel lo a si.—Phungthlukbia 12:10.\nTHI UPAT LANGHTERNAK\n10 Kain nih Abel a thah hnuah, Jehovah nih Kain kha hitin a ti: “Nangmah nih na chuahmi na nau thisen nih khan vawlei in a ka auh lengmang ko.” (Genesis 4:10) Pathian nih Abel thisen a ti tikah Abel nunnak kha a chim duhmi a si. Kain nih Abel nunnak a lak caah atu ah Kain cu dantat a si cang lai. Ding tein biaceihpiak awkah Abel thisen asiloah nunnak nih Jehovah kha a auh bantuk a si. Noah chan Buanchukcho a tlun hnuah nunnak le thisen aa pehtlaihnak kha a rak langhter ṭhan. Buanchukcho hlan ahcun thingthei, tisik anhnah le facang lawng minung nih an rak ei. Buanchukcho hnuah Jehovah nih Noah le a fale kha hitin a ti hna: “Saram vialte le thlaihring vialte cu nan ei khawh hna lai; an dihlak in rawl caah kan pek hna.” Asinain Pathian nih hitin ri a rak serpiak hna: “Sa kha a chung i thi a um lio ahcun nan ei lai lo, zeicahtiah nunnak cu thi cu a si.” (Genesis 1:29; 9:3, 4) Jehovah nih sermi hna nunnak le thi kha naih tein a pehtlaihter.\n11 Thi kan upatnak kha kan ei lonak in kan langhter. Israel mi a pekmi hna Nawlbia ah Jehovah nih “ahohmanh nih ram vaihnak ah ei awk a simi sa siseh va siseh a hmuhton ahcun a thi kha a zor lai i leidip in a khuh lai. ‘Zeicahtiah titsa vialte nunnak cu thi cu a si; cucaah Israel mi sinah, zei sa thi hmanh nan ei lai lo.’ “ tiah a ti. (Levitikas 17:13, 14) A luancia kum 800 hrawng i Noah sinah hmasa bik a rak chimmi saram thi nan ei lai lo timi Pathian nawlbia cu a hmun peng. Jehovah hmuh ning cu a fiang: A salle nih sa cu an ei khawh, sihmanhsehlaw thi tu cu an ei lai lo. Vawlei ah an thlet lai—a ngaingai ti ahcun saram nunnak Pathian an pek a si.\n12 Cu bantuk nawlbia cu Khrihfa zong nih kan ngei. Kumzabu pakhatnak i Jesuh zultu pawl a hruaitu lamkaltu hna le a dang pa hna cu Khrihfabu vialte nih zei nawlbia dah zulh ding a si ti biachah awkah an rak i pum. Hitin bia an rak chah: “Hi a herhmi nawlbia hlei in a dang zeihmanh nan cungah khin lo ding kha thiang thlarau le kannih kan hna tlak nak a si: siasal pekchanhmi rawl kha ei i sum u, thi ei kha i sum [“hrial,” NW ] u, hngawng dihmi sa [a chungah thi a ummi sa] ei i sum u, cun nu le pa sualnak kha i sum u.” (Lamkaltu 15:28, 29; 21:25) Cu a si caah ‘thi kan hrial awk a si.’ Pathian mit ah thi hrial cu siasal biak le nu le pa sualnak hrial tluk in a biapi.\nSibawi nih zu hrial in ti sehlaw na thahri ah naa rawnh lai maw?\n13 Thi hrial ding nawlbia ah thi rawnh aa tel maw? Aa tel. A biana ah: sibawi pakhat nih zu hrial an ti hei ti u sih. Zu cu na ding lai lo nain na thahri ah naa rawnh khawh tiah a ti duhnak a si maw? Si hrimhrim hlah! Cu bantuk cun, thi hrial timi cu pum khoika hmanh ah luhter lo tinak a si. Cucaah thi hrial timi nawlbia cu ahohmanh kan thahri chungah thi rawnhnak nawl pek lo a si.\n14 Khrihfa pakhat cu fak piin aa khongdeng asiloah hlai a herh ah tah zeitindah? Sibawite nih thi naa rawnh a hau, cu lo ahcun na thi lai tiah an ti hei ti u sih. A taktak ti ahcun cu Khrihfa nih thih cu a duh lo. Pathian pekmi nunnak laksawng kilven aa zuam tikah, thi ning cang loin hmannak aa tel lomi thlop ning phun dang kha a cohlan lai. Cucaah hmuh khawh a si ahcun cu bantuk thlop ning phun kha a kawl lai i thi canah a dang phun khatkhat kha a cohlan lai.\n15 Khrihfa pakhat nih a tu i tlawmpal sau deuh nun duh ruang ah Pathian nawlbia a buar lai maw? Jesuh nih hitin a ti: “Ahohmanh, mah nunnak humhak a duhmi cu a nunnak kha a sung lai i keimah ruangah a nunnak a sungmi cu a nunnak a hmumi a si lai.” (Matthai 16:25) Thih cu kan duh lo. Sihmanhsehlaw Pathian nawlbia buar in atu kan nunnak khamh kan i zuam ahcun zungzal nunnak kan sung lai. Thil pakhatkhat ruang i kan thih ahcun Nunnak a kan Petu nih thawhṭhannak caan ah a kan hngalh lai i a sunglawimi nunnak laksawng a kan pek ṭhan lai kha fek tein zumh in a dingmi Pathian nawlbia i bochan cu fim a si.—Johan 5:28, 29; Hebru 11:6.\n16 Tuchan zumh awk tlak Pathian salle cu thi kong he aa tlaiin Pathian lam hruainak zulh awkah fek tein bia an khiak. Annih cu zei thi hmanh an ei lo. Ngandamnak ca zong ah thi kha an cohlang lai lo.* Thi Sertu nih an caah a ṭha bik a hngalh kha an zumh. Nang tah na zum maw?\nLAM KHAT LAWNGIN THI NINGCANG IN HMAN KHAWHNAK\nNunnak le thi upatnak zeitindah langhter khawh a si?\n17 Moses Nawlbia ah thi ningcang in hman khawh a sinak kha fakkhun in langhter a si. Jehovah nih biaknak he aa tlaiin hlanlio Israel mi a halmi hna ah hitin a ti: “Titsa nunnak cu thi chungah a um i nan nunnak ca i biakṭheng cung i remnak sernak caah kan pekmi hna a si; zeitintiah nunnak thawng cun thi cu remnak sertu a si.” (Levitikas 17:11) Israel mi nih sualnak an tuah tikah, saram pakhat kha rai an thawi i a thi cheukhat kha puanthlam asiloah a hnuah Pathian biakinn i biakṭheng cungah an thehnak thawngin ngaihthiam khawh an si. Lam khat lawngin thi ningcang in hman a sinak cu raithawi tikah cutin hmannak kha a si.\n18 A hmaanmi Khrihfa hna cu Moses Nawlbia tang i an um ti lo caah saram raithawinak pek le a thi biakṭheng cungah thlet a hau ti lo. (Hebru 10:1) Asinain, hlanlio Israel mi hna chan ah biakṭheng cungah thi an rak hmanmi nih Pathian Fapa, Jesuh Khrih i a sunglawimi raithawinak kha a rak langhter chung. Hi cauk i ṭhen 5 nak ah kan rak cawn bantuk khan raithawinak caah a thisen a thletnak thawngin Jesuh nih a minung nunnak kha kan caah a pek. Cun vanah a kai i a thletmi a thisen man kha voikhat ah zungzal ca in Pathian kha a pek. (Hebru 9:11, 12) Cucu kan sualnak ngaihthiamnak caah a hram a si i zungzal nunnak hmuh khawhnak lam a kan hunpiak. (Matthai 20:28; Johan 3:16) Thi hmannak a bia pit tuk kha a langhter! (1 Piter 1:18, 19) Jesuh thletmi thisen i a man kan zumh lawngah khamh kan si lai.\n19 Dawtnak in nunnak laksawng a kan pek caah Jehovah cungah kan i lawm kho! Cu nih Jesuh raithawinak zumhnak thawngin zungzal nunnak hmuh khawh a si kha midang va chimh awkah a kan forh a si lo maw? Jehovah bantukin kan minung hawi nunnak upatnak nih lungtho te le teima tein cutin tuah awk a kan forh. (Ezekiel 3:17-21) Cu rian cu teima tein kan ṭuan ahcun lamkaltu Paul bantukin hitin kan chim khawh ve lai: “Keimah cu mawhchiat awk ka si hnga lo, [“mi vialte thi in ka luat,” NW ] ti hi a si. Zeicahtiah Pathian nih aa tinhmi kha a dih umnak in kan chimh dih cikcek hna i ka nganhmi zeihmanh a um lo.” (Lamkaltu 20:26, 27) Pathian le aa tinhmi kong midang va chimhnak hi nunnak le thi kan upat tuk langhternak ṭha bik a si.\nNunnak cu Pathian sinin hmuhmi laksawng a si.—Salm 36:9; Biathlam 4:11.\nA chuak rih lomi naute nunnak kha Pathian mit ah a sunlawi caah nau thah cu sual a si.—Exodus 21:22, 23; Salm 127:3.\nNunnak ṭihnung chung phakter lonak le thi ei lonak thawngin nunnak upatnak langhter khawh a si.—Deuteronomi 5:17; Lamkaltu 15:28, 29.\n* Thi rawnh canah a dang i thim dingmi kong kha Jehovah Hngaltu hna nih an chuahmi Thi nih Na Nunnak Zeitindah A Khamh Khawh? timi brochure [Kawl holh] cahmai 13-17 ah zoh.\n1. Aho nih dah thilnung vialte hi a ser?\n2. Pathian nih kan nunnak zohkhenhnak caah zeidah a tuah?\n3. Abel thah a rak simi kha Pathian nih zeitindah a hmuh?\n4. Pathian nih nunnak he aa tlaiin hmuhning hmaan ngeih awkah Moses Nawlbia ah zeitindah fak khun in a langhter?\n5. Nau hrawhnak kha zeitindah kan hmuh awk a si?\n6. Zeiruangah kan minung hawi cungah huatnak kan ngeih awk a si lo?\n7. Nunnak upat lo a langhtermi tuahsernak cheukhat cu zeidah an si?\n8. Himnak kong biapi in ruah a hau ti kha zeicah philh lo awk a si?\n9. Nunnak kan upat a si ahcun saram kha zeitindah kan tonghtham hna lai?\n10. Nunnak le thi an i pehtlai ti kha Pathian nih zeitindah a langhter?\n11. Noah chan in khan Pathian nih zei thi hman dah a rak khamh?\n12. Kum zabu pakhatnak lengah tuchan tiang zulh rih ding a simi thi he aa tlaimi zei nawlbia dah thiang thlarau thawngin pek kan si?\n13. Thi hrial timi nawlbia ah thi rawnh zeiruangah aa tel ti kha fianter.\n14, 15. Sibawite nih Khrihfa pakhat kha thi naa rawnh a hau tiah an ti ahcun zeitindah a tuah lai, zeiruangah?\n16. Pathian salle nih thi he aa tlaiin zei tuah awkah dah fek tein bia an khiah?\n17. Hlanlio Israel chan ah Jehovah Pathian nih lamkhat lawngin a cohlanmi thi hman khawhnak cu zeidah a si?\n18. Jesuh thisen thletmi in zei ṭhathnemnak le thluachuah dah kan hmuh khawh?\n19. ‘Mi vialte thi in luat awkah’ zeidah tuah awk a si?


Kawlram rampi ruahnak petu Daw Aung San Suu Kyi nihcun, “Kan ram ramkhel kong ah mi zei bantuk hmanh nih rialdip le hnek khawh kan si lo. Kanmah kan mipi hna lawng nih pei buainak an temtuar ko cu. Atu Rakhine ramkulh buainak a chuahpitu hi ARSA ralhrang taktak an si. Hihi cozah ralkap zong nih fakpi in hmalaknak an tuah. Hi bantuk ralhrang buainak a chuahpitu ARSA pawl hi zeiti hmanh in rammi sinak ka pe kho hna lo, rammi ah ka cohlang kho hna lo” tiah Noble Prize cotu Malala biachimmi cung in a lehrulh.\nRakhine ram buainak ruangah Bengali ralzaam hna (Rohingya) i remdaihnak noble prize cotu Daw Aung San Suu Kyi nih sual a phawtmi cu vawleipi nih a zoh ko tiah Pakistan nu ngakchia Noble Prize cotu Malala Yousafzai nih a twitter ah a tial.\nMalala nihcun Rakhine buainak hi Kawlram nih a daihter awk a si cang. Rohingya (Muslim) pawl hi Kawlram nih rammi sinak a pek hna awk a si. Kawlram nih ramchung khuasaknak, rammi cohlannak le rammi sinak card a pek in a tuahpiak a si. Kawlram hi an chuahkehnak a si ve ko tiah a twitter cun a tial.\nRakhine buainak a cannak hmun August 25 ah Bangladesh ram chung ah Rohingya Muslim zapi 87000 an lut cang tiah ramkip media nih an langhter. Hi buainak chung ah minung 400 tluk an thi i a tam deuh cu Rohingya Muslim an si tiah an langhter.\nRef: Guardian, The National, The Journal


Saya U Zaw Mya Lin An Thah Ning Cu A Fak Tuk E, A Fak Tuk E – The Cherry Par\nSaya U Zaw Mya Lin An Thah Ning Cu A Fak Tuk E, A Fak Tuk E\nSaya U Zaw Mya Lin cu misual le lainawng thah bantuk bak in ralhrang phu nih an thah hoi cang. Kawlram kong buainak kong le Kawl ralkap ralhrang phu pawl an cawlcangh ning zoh le ngaitthai tikah tihnung tuk an si. Hi bantuk tuahsernak hi vawleicung minthang misual phu hmanh nih an tuah bal tluk lomi a si. Vawleicung ramkip nih hmuh hna sehlaw, lam dangdang in mipi humhimnak tuanvo an kan lakpiak lo ahcun hi nak in kan zual deuh chinchin te lai. CRPH buu nih ralhrang phu tiin min an pekmi hna le vawleipi theih an zamhmi zong hi zamh phu le taza cuai phu an si hrimhrim ko.\nZantim ah midingfel le cathiamsang pawl an huatmi hna an tlaih hna i, an duh paoh in an tuahto ning hna hi khuaruahhar misual phu cu an si hrimhrim ko. Tutan Saya U Zan Mya Lin an thah ning zong hi a fak tuk hringhran ko. Aho minung nih dah a ingtuar khawh khun lai mu. Saya U Zaw Mya Lin cingla rualchan vialte Bawipa tu nih hnem hna sehlaw, ingtuar khawhnak pe hram ko hna seh.\nAtang pakhat zong hi ningcang loin an thahmi kong relchap khawh a si. Kawl ralkap le palik an sual ning hi cu chimh ngam hmanh a si ti lo. Kawlram buaibainak kong ah mipi an temtuar cang ning hi hmanthlak le video zohnak in theih khawh a si. Hi bantuk tuahsernak hi vawleicung upadi zong nih a on hnga maw? Mipi sawhsawh an tlaih lawng hmanh si loin an thah ning a fakning cu chungkhar cingla rualchan cu chimh loin aho fa hmanh nih an celh lai lo. Kan Kawlram buainak le uknak kong ruah lengmang tikah zan zong hngilhkhawh a si ti lo.\nKawl ralkap le palik nih zaan ah an rak tlaih i, zinglei ah a ruak lawng si loin a chungril tiang an rak phorh dih hnu ah mak tluk in a thi. Ralkap pawl nih mipi pawl social Punishment tlawmpal te kan tuah hmanh misual zoh in an zoh cang. Kan nih mipi pawltu mi sual le mi tha lo ah an kan can ter. Annah ralkap le palik pawl vialte cu mitha le midingfel ah an i ruah i, thil kan ti khawh tiah an i ruah.\nA tanglei hi nizan an tlaihnak kong thawngpang a si. Pebedan Sang Um NLD Chairman U Khin Maung Lat Cu Ralkap Nih An Thah. Pebbedan sang (7) um NLD Chairman U Khin Maung Lat cu ralkap le palik nih March 6, 2021 ni zan ah an tlaih i, an kalpi hnu ah chihkhat thong chiah chunnak hmun ah an thah tiah Pebedan NLD palai pakhat a simi Si Tu Maung nih a social media cahmai ah tuzing ah a va langhtermi thawng theih a si.\nPebedan sang um NLD party committe member inn kip ah an kal hnawh hna hnu ah an kawl hna tiah theih a si. Cun, U Khin Maung Lat hi an tlaihmi ah a tel ve mi a si. Ralkap le palik nih an tlaih lio ah a phunphun in an hrem pah cang tiah Ko Si Tu Maung nih a langhter chap. U Khin Maung Lat a ruak cu Mingkalardo siizung ah an chiah tiah thawng theih a si. A ruak kong he pehtlai in an chiahnak sizung sang um Palik sakhaan ah nawl hal dingin le laak an i timhnak kong a langhter.\n← Thawngchia Lakah Thawngṭha\nKa Thinphan Ka Celh Ti Lo →


Laimi Tui Liomi Le Tui Khawh Rih Lomi Ringawn Pawl – THE CHINLAND POST\nBy Dio|2020 January|Music phun hi tthen a rem lomi an um nain aa tthen caah mah duh a si lo. Aa khat lomi miphun le nunphung kip in chan tampi chung hram a sihmi le aa khat lomi minung thinlung feeling in a rami an si caah a phunphun zong cu a si awk a si ko. Cu aa khat lomi hmuh thiam le cohlan thiam le anmah le an thawtnamning cio kha kathaw takin ei khawh tu khi a biapi ko rua.\nLaimi zapi huap in ka hmuhningah vawleicung miphun kip nih an i hrawm khawh cangmi le an tui cangmi chungah kan tui khawhmi hi music phun hna cu Country Music, Rock Music le Lai Pop Ballads, R&B phun deuh an si hna. RAP music phun hi kan lut cuahmah lio. Kan hngakchiat deuh lioah kan pale tthi deng a simi kan ule cheukhat nih duhnung tukmi hla phundang tete zong an rak luhpi bal ko nain an dai tthan. Ka purhdahmi a ruang tampi a um nain ka tlangtar a si lo caah ka chim lai lo. Cu kan ule hla cheukhat cu Kawl hlabia zongin rak phanmi an um i Kawl pawl nih cun an i tuipi ngai hna i Kawl hla roling tiang ah an i chuah.\nVawleicung Music phun cu tthangcho in tam lengluang ko hmanhseh law Traditional in a rak i thawkmi an hrampi deuh a si i zeitik chan tiluan hmanh ah an tharchuah khawh pengmi le vawlei cung music tiluan tawhfung an si tiah ka ruahmi phun ka banh khawh tawk tlawm tete cio in vun thai ta ka duh ko:\nFunk hi tlonak le laamnak ahcun sapesial bak si. Funk music hi mirang nih an uarnak cu kum 60 hrawng a si cang i nihinni tiang zongah a lar bik peng a si rih ko. James Brown nih biatak tein a rak larter. Cucaah MMID i judge a rak ttuanmi Myanmar Pyi Teintan zong James Brown design rumro i a umnak khi a si men lai. Stevie Wonder, Michael Jackson, Justin Timberlake, Bruno Mars, The Weekend, Sam Smith tibantuk pawl hi Funk hla in a larmi an si. Atu chanthar mino tete nih sakmi mirang hla a lar bikmi pawl khi Funk deuh lawngte an si. Funky ngai in tummi Jazz hla zong khi Funk iangai deuh in an tum caan ahcun Funk lei deuh ah an chiah ko.\nFunk Music tiah a fiantertu bik hi a bikin Bass le Drum tum dan hi an si. A beat khi Funky takin an kalpi i anmah nih a hla cu an mawngh. Bass le Drum a thiammi caah cun thiamnak a langhter khun hna. Slapping Bass te hna hi Funk a dawhtertu taktak a si. Guitar Strumming hrimhrim hi aa phundang. Guitar zong hi dawhtuk in tum khawh a si. Solo lead tibantuk belte cu a hau tuk ve lo. Guitar aw pi lawng ngaih ahcun sawhsawh a lo nain a hla zapi huap in cun a rak dawhter tuk.\nFunk hi teamwork a um takmi music phun si tiin ka hmuh. Bass tum thiam Salai Za Lian te hna kha Funk Music rak tum hna hlah sehlaw an thiamnak an rak hmuh piak men hna lai lo. Funk beat kal dan hi Hiphop le Rap te hna he aa pehtlaih caah a kemhmi hlasa an tampi. A hla laifang zongah khin Rap he fonh khawh sak tti khawh a si. Lai hla cheu khat Kawl hla in kan i lakmi Funk phun nawn a simi zong an um nain mirang Funk he cun aa dang tuk. A music tum dan zongkhi Alternative Rock deuh in an tum caah Funk ti awk ttha loin Rock leikam deuh ah ka chiah hna. Funk hi Disco he cawhpalh a fawi ngai. A caan ahcun an Fusion tuk caah Funk kan ti lai ma Disco kan ti lai ti zong khi a har ngai. A fawinak in thleidan khawhnak ahcun Disco khi cu Software program deuh a si caah Guitar aw te pawl khi a phundang pipi in an thlenmi khin i fian khawh a si. Cun Disco laam dan le Breakdance laam dan khin tlaih khawh cu si. Disco cu down beat deuh si i Funk cu upbeat deuh a si.\nReggae hi cu ka duh lawlaw. Mi a nuamhter tuk. A thlum tuk i a beat kal dan te nih khin minung thinlung a hlawh bak in a hlawh ko. Reggae hla ttha taktakmi a ngai i milem chim lo a pum aa hnger lomi an um lai ka zum lo. Traditional Reggae style te zongin zeitik chan hmanh ah a duai kho phun a si lo. Instrument set up zong a hleihluat pi a um lo nain amah Reggae color te a um ve. Electric Guitar a rak pawt ka aw bantuk hna khi a hau. Drum aw hna khi umkeng pakan dara an thlak sual tinak dingin a um. Drum le Bass hrimhrim passing an vun i pek ahcun bia dih. Tum thiam lo le sak thiam lo belte ahcun i chuihpah dihnak in a um. Tilio thiam loin Tio tiva lioh timh hna lawh a fawi. Thiam satsat loin mipi hmai i Reggae hla sak ahcun i chuahsual i timming zong out dih i mualpho a fawite. Reggae aa cit thiammi caah cun Secretariat rangtum cit nakin a nuam deuh. 🤪 (Aa cit balmi ka lawhning). Reggae hi kan U/Pa a simi Saya Jonny Tial Awi nih a rak tuah ngai. Chanthar Lai mino Paling, Jh Thang tibantuk nih an vun chuahpi tthan i thazaang a tlung ngai. Kan Lai ringawn chungah leng ve cang seh ti ka duh ko.\nHi hla phun hi American bakin aa semmi si i kum zabu 1 leng a tar cang nain nihin ni tiang a lar peng rihmi a si. City ngan pipi nakin Rural area deuh ah a lar. Blues hi Jazz he unau bantuk in ruah an si. A ruang hi ka thei ve lo. Keimah caah cun aa ralkah nain a kal tti pengmi music tiin ka hmuh hna. Blues cu amah scale te bak a um ko i Jazz he a ni pehtlaihnak hi an beat deuh in a si caah hin unau phun in an chim peng hna zong hi a si ko lai ka thei ve lo. Blues hla hi hla thlum phun cu a si lo nain hla cian phun zong a si fawn lo. Thinlung feeling tu khi pin taktak in phuannak power a ngei i a biafang zong khi hmual an ngei khun. I ngaihchih tuknak, i duhsak piak tuknak phun expression caah cun special bak si. Chanthar R&B zong khi Blues in a rami si i nungak tlangval kar i duhtuk ruang i a chuakmi lungfahnak, thinlung temtuarnak tibantuk pawl phuannak caah a feeling um taktak. Blues hi Music a uar tuk lomi nih cun an ngai huam tuk lo tthal kawpi bantuk a si caah a lar phun cu a si lo nain a thi kho phun zong a si ve lo. Music tum thiam pawl nih an hriamnam a ni tatnak bak a si ve caah mipi nih an uar lo zongah Musician nih cun an uar peng ko lai.\nHi hla phun pawl hi chanthar Lai mino nih an luhpi cuahmah lio. Nung hram hna seh. A cunglei music phun 4 nih an hrin mi an si ti ahcun a palhnak um tuk lai lo. Hiphop hi a thlum al positive mood deuh in ka feel caah keimah pumpak nih cun ka uar. Tthangthar mino deuh nih uar an si tikah a caan ahcun sualnak leiah kalpi sual an fawi caah i ralrin ngai a haumi music phun an si. Music mit in zoh lam ahcun a music an tum dan le a hla kal dan cu a mak lawlaw khi si ko.\nMusic dangdang cu a cunglei music pawl nih hrimmi lawngte an si ko cang i thuk deuh theih duh ahcun mah te cio in i purhdah si ko cang seh..\nTags: Music, music kong\nPrevious 2019 International Fighter Of The Year Laksawng Aungla N Sang Nih A Co\nNext Ramkulh NLD Party Nih CNA Camp Victoria Um Mi Bawmhnak An Pek Hna


Ralhrang Nih Thah Dingin Dawi Ruangah Tiva Ah A Zuangmi Pa Ruak Hmuh A Si Cang. – The Chinlung Post\nZing lei lamzawh nak ah uk nak chut tu ralkap hna nih mipi cu an thawl hna meithal in an thawl hna lamzawh mi mipi an zam dih. A nih a zam nak lam a pit cang caah tipi tiva chungah a zuang i ti ah a paam. April ni 23 ah khan lawi kaw khuapi mipi hna cu zingin ralkap uk nak duh lo nak langter nak lamzawh nak an tuah hi asi. Caan sau a rauh hlan ah ralkap uk nak cut tu pawl nih meithal in an rak thawl hna hi a si.\nMeithal in an kah hna caah lamzawh mi hna cu an zam cio a nih lam nak lam a pit cang caah ralkap tlai le meithal kah tih ah baluchaung tipi ah a zuang hi asi. Luat khawh ding a zuam tuk ko nain tipi lian luat kho ti lo in ti ah a pam hi a si.\nA ruak cu an kawl len ko nain fawi le bai ah an hmuh kho lo April ni 24 zingah a ruak cu hmuh asi. Kayah ram kulh chungah lamzawh nak ah ralkap uk nak chut tu kut in minung 3 an nun nak a liam cang tiah mizzima nih cun a tarlang hi asi. Kan kawlram mipi ralkap uk nak doh nak ah a nun nak a liam mi an tlawm ti lo.


Minung Nih Saram Sinin Kan I Lakmi Zawtnak Tihnung Pawl – Chin World News Evening\nFebruary 6, 2020 Salai Van Theihtlei\nSARAM SININ KAN I LAAKMI ZAWTNAK TTIHNUNG CHEUKHAT. Ebola Virus: Kum 2013 December thla ahkhan Guinea ram i a ummi kum 18 pa cu papalak sin in Ebola virus cu ai laak sual i hawi a chawnh hna i 2016 tiang ahcun nitlak le Africa ram thum ah biatak tein thihnak tlunpitu rai ah ai cang. Ebola Virus ninung 11,325 a rak thah manh hna.\nMERS: Middle East Respiratory Syndrom tiah an auhmi zawtnak ttihnung cu Arab ram ah 2015 ah kalauk nih minung a rak chawnhmi zawtnak a rak si. Cu zawtnak cu Kuwait a va tlawngmi Korea kum 61 pa nih a vai char sual i Korea mi kha minung 186 a chawnh manh hna i 38 nih thihnak an ton. Korea ram cu siai lei ah a tthawngcho tukmi ram asi caah an MERS cu an hloh zau.\nZika Virus: Zika virus hi fikfa phunkhat nih minung a chawnhmi asi. 1947 ahkhan hi Zika virus nih a chuahpimi zawtnak in zawng (monkey) an rak zaw hmasa bik. Minung sin a phanh hi cu 1952 ah khan asi i Uganda le Tanzania ram ah asi. October 2015 ahkhan vawlei cungah a thar in a karh tthan ciammaam (outbreak) i ram 86 tiang a karh. Hi zawtnak in mipi an zawtnak bik cu Brasil ram ah a si. Zika virus nih hincun minung hi a that tuk hna lo. Fapawi liomi nu hna caah ttih a nungmi asi. Fapawi liomi kha Zika virus a ngeimi fikfa nih a seh hna ahcun an hrinmi fa kha thluaklei dam lo nak a ngei ti asi.\nH1N1: H1N1 hi zawtnak rungrul virus min asi i vok in a rami zawtnak asi. 2009 ahkhan a biapi in vawlei pumpi kha thinphang in a rak tuah tu asi. 2009 kum lawng ahkhan minung 203,000 vawlei cung ah H1N1 in an thi tiah hngalh asi. H5N1: H5N1 hi minung a chawnh khomi ar zawtnak phun khat a si. 1997 ahkhan hmuh hmasa bikmi a rak si. Hi zawtnak a ngeimi cu 100 ah 60 cu an thi bak. 2003 in 2009 kar ah minung 282, cun 2010 in 2014 kar ah minung 125 vawlei cungah an rak thi.\nHIV: HIV cu AIDS chuahtertu rungrul asi. HIV hi phun hnih a um. Hiv-1 le HIV-2 tiah auh an si. HIV-1 hi chimpanzee zawng nih zawng fami a seh nakah zawng fami nih chimpanzee cu a chawnh i cu sin cun minung nih kan i laakmi asi tiah theih asi. HIV-2 tucu pangau phun dengmangasimi mangabey monkey timi in minung nih an i chawnhmi asi. HIV-2 zongnih AIDS cu a chuah ter khawh ve nain hi HIV-2 hi HIV-1 bantukin i chawnh a fawimi asi lo caah Africa ram lawng ah a ummi asi tiah theih asi. Vawlei cungah 37 million hrawng nih AIDS hi an ngei ti asi.\nSARS: Severe Acute Respiratory Syndrom tinak asi i 2003 ah hmuh hmasa bikmi a rak si tiah theih asi. 2003 ahkhan China lawngah minung 300 an rak thi i vawlei cung pumpi ah 800 an rak thi. Hi zawtnak zong hi saram in a rami zawtnak asi nain zei saram in dah a rat ngaingai tihi an chiom thlu kho lo, Acheu nih papalaak in a si an ti acheu nih chizawh in an ti. Corona Virus (Wuhan Virus) Atu a chuak tharmi corona hin 400 deng an thi cang. 24000 reng lo nih hi zawtnak an ngeih cang. Ram 24 a cul cang. Hmailei ah zeidah a lawh rih lai tihi lungrethie in kan cuan cio ko. Credit: Dr. Aung Myint Thang


Model Shwe Ein Si:keimah he atlak mi tlangval cu kawlram ah an chuak rih lo … – Vaurawng\nModel Shwe Ein Si:keimah he atlak mi tlangval cu kawlram ah an chuak rih lo …\nPosted By: vaurawng.com July 1, 2020\nModel Shwe Ein Si cu teinak tampi hmutu asi .Kawlram aiawh in Miss azuam tu pakhat zong asi .\nMah le mah zumhnak tam tuk angei mi model pakhat asi . A biachim cu tluang le lung thiang tukin achim mi asi caah pa nakin nu fan tam deuh angei mi asi .\nMyanmar ram uktu U Nay Win tupa he caan sau nawn an i duh hnu ah an i then . Cu hnu in tlangval angei ti cu mipi sinah theih asi ti lo . Pa auar phun le a sining he tlak dingin biahalnak ah chimnak angei .\nKei ka duh mi pa cu ka rian ah a ka dirh tthoh tu asi lai,kei cu kap hnih karlak ah a sawh tu si ka duh bal lo . Nu ka sinak ah uahnak he um aduh mi ka si . A ka theithiam mi pa asi lai . A dawh tuk lo hmanh ah pumrua tha sai lai . Tangka in rum tuk ka ti lo , amah fimthiamnak in akal ngammi ka duh …\nA herh lomi chawnh ahmang tukmi cu ka rem lo ,chim aduh mi fiang tein le lungchung thiang tein achim mi ka duh . Mi tlangtlak tuk ka rem lo … aka uk mi pa cu ka duh nemmam lo …pawngkam a care mi ah ka tel lo tikah … hiti ka chim zong ahhin phundang in nan ruah zong ah apoi lo …\nKa duh mi pa cu an har ve …cucaah keimah he tlak ding hi kawlram ah an chuak rih lo tin achim . Ka rian ka tuan rih lai ,tangkaa tampi ka kawl rih lai … keimah tein a bochan mi adir kho mi ka si lai caah midang va i bochan tuk le pa sinah mithmai bi ka duh lo tin Model SHwe Ein Si nih achim .\nBe the first to comment on "Model Shwe Ein Si:keimah he atlak mi tlangval cu kawlram ah an chuak rih lo …"


Kum 12 Minung A Tliahhremtu Minung 18 Sihni Pawl Nih I Sum Kholo In Tukvelh Dingin An Zuanhnawh Hna - THANGLAWI\nJuly 26, 2018 Lyly Par 0 Comments Asia\nIndia ram Chennai khua ah kum 12 minung te cu patling 18 bak nih an tlaihhrem. Hiti a tlaihhremtu pawl biacaihzung an chuahpi hna ahhin sihni pawl nih i sum kholo in tukvelh dingin an zuanhnawh hna ruangah palik nih an tthen hna tiah India Times thawngzamhnak nih an rak ttial. Thawngpang an ttial ningah kum 12 nute hi amah a umnak ttaih khan chungah security pawl, cuka inn building services a ttuanmi hna le ti pipe a ser mi hna nih thla 7 chungah tu le tu an rak tlaihhrem lengmang hi asi.\nCu pinah upa na theihter hna ahcun video kan in thlak mi social media ah kan thlah lai tiin le kan in thah lai tiin an tlerhkhawnh rih. Nute nihcun Delhli leiin a rak tlawng mi hna an nute a chimh i cu hnu lawng ah chungkhar hna nihhin an theihchom nak asi i palik sinah report an tuah colh venak hi asi. Cu hnuah thil sual a tuahtu minung 18 cu palik nih an tlaih hna i biacaihzung ah an chuah pi hna.\nBiacaihzung an chuah pi hna ahhin sihni cheukhat cu an thin hung tuk i i sum kholo in mi tlaihhremtu cu an zuanhnawh ve hna. Palik pawl nih sau nawn an tthen hna hnuah an lung a dai tthan. India ram ahhin nitin tlaihhremnak case tampi a um ko nain mi tampi cu chim ngam loin dai tein aa in mi an tampi rih tiah thiamsang hna nih an chim. Tukum kum thawk lei ahkhan India cozah nih kum 12 tang tlaihhrem mi hna cu thih dan pek ding tiah phung thar a ser ko nain tlaihhrem sual tuahnak tucu a zor deuh hleilo tiah theih asi.\nRef: Myanmar Note\n← Nam In Minu Hngawng A Hmuah Pahin Zaam Aa Timmi Pa Cu\nMonywa Computer Sianghleirun Nu Umnak Khan Ah Pa Pakhat Nih A Lut Hnawh Hna →\nAn Paw Cawmnak Cicua(Cengkeuh) An Char Nak Ah Tarnu Le A Tunu Te Ti Ah An Pam\nJune 28, 2018 Lyly Par 0


Thantlang le Hakha Kar Kahnak Ah Ralhrang 5 Leng An Thi - Chin Eleven News\nRelchap: Kawlin myo ah Ralhrang minung 5 an hriam he an zaam than tiah theih a si. Mah ralhrang minung 5 a zaam mi hna hi an hriamnam le an thilri tling he an zaam than tiah theih a si. Tuzarh chungah Min Aung Hlaing Ralhrang pawl a hmun kip in an zaam cang hna.Zaw Myo niang\nRelchap:Nizaan August 20 ah Sagaing ramthen Yinmapin, Myoma palek sakhan in hriamnam le phaisa he a zaam mi palek senthum pa chungle cu ralhrangbu nih an tlaih hna.\nRalhrangbu nih tlaih dingin hmun cheukhat cu biatak tein an hlathlai i, Zaw Min Win nu le pa pin ah a nupi le a fanu zong ralhrangbu nih an tlaih hna tiah theih a si.\nHriamnam, sui, tangka le document pawl a tlik pi ti a si.Amah nih a tlik pi mi a si le silo cu fiang tein theih a si lo.Amah hi an tlaih khawh lo ruangah a nu le pa, a nupi le fanu hna cu nizaan zaanlei ah ralhrangbu nih an tlaih hna.\nThil a zampi mi cheukhat cu July 10 ah Mungyua-Gangaw-Kalay lam mawtaw an cheknak in an tlaihpiak mi thil hna a si tiah theih a si.TCP


Myanmar Ambassador cu a inn in chuak dingin Britain cozah nih a forhfial – THE CHINLAND POST\nMyanmar Ambassador cu a inn in chuak dingin Britain cozah nih a forhfial\nThe Chinland Post | 2022 March 11 – Myanmar ah Kawl ralkap nih hramhram in uknak lak a sinak a soitu Myanmar Ambassador U Kyaw Swa Min cu a tu a umnak Ambassador inn in chuak dingin Britain cozah nih a forhfial tiah Reuters nih a langhter.\nAn tlaihmi hna President U Win Myint le Daw Aung San Suu Kyi cu thlahpiak dingin Ambassador U Kyaw Swa Min nih a luancia kum March thla ah khan cathanh a rak chuak.\nAmbassador hmunhma hi Daw Aung San Suu Gyi nih a ka khinhmi a si caah Daw Aung San Suu Gyi tangah rian ka ṭuan rih ko lai tiah cathanh chungah a rak telh.\nCu hnu ah, London khua i Myanmar Embassy cu SAC minung pawl nih an tlaih caah Ambassador U Kyaw Swa Min cu Embassy chungah an luter lo bantuk in SAC zong nih Ambassador dirhmun in an hnawh.\nAsinain, Ambassador inn ah U Kyaw Swa Min cu a um rih ko.\nAmbassador inn hi chaklei London ah a um.\nThirhriling, security camera pawl an bunhnak Ambassador inn cu a tu ahcun phunglut lo cozah asi caah, Embassy ah i ap ṭhan ding cu U Kyaw Swa Min nih a al hna.\nAmbassador inn ah U Kyaw Swa Min a um peng rihmi tawlrelpiak dingin SAC nih hneknak a um caah Britain Ministry of Foreign Affairs i rian tlaitu pakhat nih March 4 ah U Kyaw Swa Min cu email a kuat.\nU Kyaw Swa Min Ambassador inn in a chuah lomi hi Kawlram ah a ummi Britain Embassy rianṭuantu pawl caah phunglam he pehtlai in buainak a um tiah an chim.\nMah kong he pehtlai in Britain Ministry of Foreign Affairs nih cun zeihmanh a chim lo nain Ministry chungin chimnak nawl a ngeitu nih cun U Kyaw Swa Min cu democracy faak piin a dirpi tiah Reuters ah a chim.\nCu lawng si loin, U Kyaw Swa Min le a chungkhar pawl Britain ah an um khawhnak hnga kan bawmh hna lai tiah a chim.\nU Kyaw Swa Min nih cun Britain Ministry of Foreign Affairs nih an kuatmi email kong he pehtlai in zeihmanh a chim lo nain Daw Aung San Suu Kyi an thlah a silole Britain nih hnatlakpinak a ngeihmi Myanmar cozah a kai lo ahcun Ambassador inn in ka chuak lai lo tiah a dirhmun a chim.\nPrevious India-Myanmar ramri Ṭio tiva ralkap sakhaan in palik 4 mipi sin ah an i fonh\nNext Sagaing, Magway, Kayah le Chin ah mipi inn tambik khangh piak a si


Nihin Kawlram Mipi Kan Ton Mithil Ruangah Fimcawn Nak Le Kan Biaknak Lei Nunzia In Kan Fale Pawl Tlau Lai — Chin Miphun Tlangau\nAugust 12, 2021 Salai Ephraim KNOWLEDGE 0\nKan fale pawl tlau lai phan um taktak.Atu lio kan ram sining zoh tik ah hmailei kan fale nunnak kong ruah ah cun thin a phang ko. Khat lei ah ral hrang, kam khat ah Covid pulrai a si. Nifatin hna khaw ah thihnak le thinphan nak lawng te hnakhaw ah aa zil.Nihin kan tonmi thil hna nih hin kan fale ngakchia pawl an nun rawh nak a chuahpi sual lai maw tihi ruah lo awk tha lo. Zeicahtiah ngakchia cu an hmuhmi le an theih mi a zum i aa thanpi mi an si.\nAtu ah Kawlram fimcawnnak a um ti lo. Zarhkhat sianginn kai lo hmanh zeitluk in dah a fah. Cu lio ah a kum bak in sianginn an kai ti lo. Zeitiang si maw sianginn kai loin an um rih lai.Biaknak lei ti zong ah biakinn pumh lo nak a sau taktak cang. Kan fale an zumhnak lei ah an tlau lan sual lai maw ti zong ruah ah thin a phang.\nPathian bia he caan sautuk an i hlat cun an hmailei nunnak caah ruahchannak a tlawm. An thinglung a rawk thluahmah. An hna nih a theihmi le an mit nih a hmuhmi ah thihnak le thin phannak lawng te a si. Abik in SAC thawng lawngte a si. Phan ummi cu an thisen ah Africa ram bantuk middle east ram lei bantuk in an ngan tikah misual i can i mithah zong a poi lo ti phun in tapung damiah tampi an chuak sual te hnga maw? Siloah fir le thil sual tuahnak lei ah an kal dih sual hnga maw?\nCucaah atu kan dir hmun ah ngakchia kan fale kong hi biapi ah ruah a herh. An ngandamnak siseh an eidin kong zongah upa nak hmanh in papek deuh ding an si. Kum 40 cung minung nih kan ram caah zeihmanh an tuah kho ti lai lo. Nain kan fale cu caan saupi Vawlei ah a nung ding an si caah biapi ah ruah ding an si.\nCredit: Tluang Ceu Thang


Zualko : Apoi Tuk Hringhran E Chinmi Nih Kan I Bochan Taktak Mi Dr. Sasa A Nau Pa Nih A Kan Thih Tak – Chintanbo\nDecember 20, 2020 admin THAWNGPANG 0\nCa aa zuam tuk mi a si caah first division in India ah sianginn a rak dih. Cu hnu ah Dr. Sasa tawlrel piaknak thiam in China ram Harbin University ah civil engineering a kai tthan. Cu zong ahcun exam an tuah mi kip ah first division dirhmun lengmang a si. Tukum 2020 dongh ah hin China Harbin University in a dih cang ding a si nain zawtnak pulrai ruang ah tlawmpal a tlai dih mi a si.\n“Ka naupa, kan siang lo tuk, na sianginn kainak ah na zuam, teinak nganpi na hmuh peng. Kan mah chung in a thiam hleikhun mi Civil Engineering kan ngei ve cang, Lailenpi Airport tuahnak, saknak ah nangmah na cawlcang lai i na ka bawmh cang lai ti lio ah na ka liam tak cu ka celh lo e” tiah Dr. Sasa zong nih a sian lonak kong a tarlangh hi asi. Kawlram level in Chin miphun an kan cawisang tu David Lai zong nih a lungfahnak le a siang lonak a langhter ve. David Lai he aa kawm taktak mi, unau bantuk in a thu dir mi an si ve tikah a celh ve hrimhrim lo.


CNF Daniel Sakhong Caṭialmi Ka Rel Cu Ka Hnak A Ka Doh Taktak CNF Hi Rak Umhlahseh Law USA, Europe, Australia Hi Kan Phan Kho Lai Lo – Chin World News Evening\nFB hawile hna, CNF nih 1988 in dohthlennak a thawk le cang ka in Chinram cu Burma ram i Arannak hmun-Aphy-Yawng-Naymay tiah rak ti mi kha Asennak hmun-Anyi-Yawng-Naymay tiah vun uah cawlh a si. Ral umlonak hmun-Arannak cu Ralram-Asennak ah aa cang.\nKan Chinram ralthawknak ram, a buainak hmun a si caah Chin miphun vialte nih fawite in Refugee kan lak, Asylum kan hmu. Vawlei cung ramttha kan phan. CNF umhlah sehlaw mi tampi caah cun Refugee kansawk maw, asylum kan hal maw chim awk kan ngei lai lo. CNF hi rak umhlahseh law USA, Europe, Australia ti pawl hi a phanh cu chim lo khawika dah a um ti hmanh zaa ran nih kan thei lai lo.\nU le nau hna, Zokhua, Tlangkhua, le Hakha farrawn bantuk in kan khua cio izohkhenhnak, pumhnak, fellowship phun phun kan ngei hna i phaisa tampi cio kan khawn. Zokhua nih kumkhat ah $3,900 an pek zat hi kan ni timh tak tak ah cun a pe kho ding kan tam pi ko. Kan ruah rih lo bia tu a si i kan mah cio zong i tim ve cang hna uh sih.\nHi kan phaisa ngeih mi pawl hi Pathian nih CNF a hman i, Chin miphunkan sii ruang te ah ramttha kan phan i, rian kan ttuan khawh i kan hmuh mi lawngte an si. Pathian thangtthat sunpar ter nak ah hmang hna uh sih. Misiion rianttha ttuannak ah hmanghna uh sih. CNF family zohkhenhnak caah rak dirh mi UCCF mission hmunah Zokhua, Tlangkhua, Hakha Farrawn bantuk in rak kan tel pi ve uh. Kan Chin miphun vialte upatnak he UCCF/CNF nih kan nin sawm hna.


Nga Tlai Pawl Tilawng Le Khualtlawng Tilawng An I Tteih/Pah Nak Ruang Ah Minung 12 An Tlau – Chin 11 News\nNga Tlai Pawl Tilawng Le Khualtlawng Tilawng An I Tteih/Pah Nak Ruang Ah Minung 12 An Tlau\nNizan Sunday ah khan Philippine ram ah khual tlawng pawl an tilawng le nga tlai pawl an tilawng tteih/pah sual nak ruang ah minung 12 an tlau I nihin tiang ah an hmu kho rih hna lo lo tiah Philippine thawngzamh nih Tuzan June 29, 2020 ah khan thawngthanh nak an tuah.\nTilawng tteih/pah nak hmun hi Philippine ram chung Occidental Mindoro pengkhulh chung I nitlak lei rili ah a si tiah Inquirer.net le Rappler thawngzamh pawl nih cun an langhter ning a si I minung 12 an tlau tiah zong tuanvo ngeitu lei nih thawngthanh nak an tuah ning cu a si.\nInquirer.net nih an langhter ning ah cun khualtlawng tilawng hi Hong Kong in a rak ra mi a si, cun nga tlai pawl an tilawng zong hi an hmuh ko hna nain tilawng chung ah minung pakhat hmanh an um rua lo tiah an rak ruah. Cu ruang ah nga tlai pawl tilawng hi hrial lemlo in an rak tteih/pah hramhram mi a si ko tiah an langhter.\nNga tlai pawl tilawng chung ah hin a tlawmbik minung 12 cu an um tiah Philippine cozah lei nih thawngthanh nak zong an tuah. An dihlak hin an ruak zong an hmu kho rih hna lo hi a si.\nSource: Akon Thi


Chin Tuanbia Ah A Hmun Zungzal Dingmi Hmun Pakhat! - Chin Eleven News\nRalkap mawtawka 6 kham khawh ti hi raltu balmi hna nih a fawimi a si lo an ti. Abikin a chungah a citmi ralkap 60 leng lakah tam-u an thi i tlawmte lawng an luatmi hrim hi an rak men lo. Mindat mipi nih ralkap mawtaw 6 an hrawk khawh dihmi hi Chin tuanbia ah a roling zungzal te lai.\nHmailei ahcun Kawl ralkap mawtawka 6 an hrawk piaknak hna hmunhma hi ahopaoh nih va leng duh ngaimi hmun ah a cang te lai. Tourists attraction pakhat ah a chuah te hrim lai. Kawlram ka va tlung ahcun ka va zoh te hrim lai ka timi hmun pakhat asi. Credit: Salai Z T Lian\nRelchih Hmanh:- NUG nih PDF hi hman aa palh sual cun kan lo cikcek te lai! Atu ah kan theih bantuk in NUG cozah thar nih Kawlram ram chung raldohnak kong thawng kan thanh zau lai an ti.\nZeitin an thanh lai cu hngalh a si lo nain mi tam ruahnak ah Mipi ralkap PDF hi kuttlaih hriamnam tling an ngeih hlan ah rampi raldohnak a onh sual cun kan i tinhmi kan nganh khawh.\nA ruang cu Kum 60 leng raldoh a cawng i rampi budget in hriamnam a caw i hriamnam tling a ngeimi ralkap fawizaang tuk in tei i timh cu si kho lo. Raldoh ah cun no.1 ah hriamnam bak a herh bik ko.\nCu ti kan ti tikah thachiatnak ca chimmi si bak lo. NUG nih a rannak in PDF hi hriamnam tling a damhpiak a herh ti nak si. Cun tha tein PDF le NUG hi an i pehtlaih a herh fawn. Atu an dirhmun zoh ah cun lung an cing pah lo.\nCucaah tei nak hmuhnak ding ah NUG kut ah tampi thil aa hngat. PDF hman a palh sual cun mipi tamtuk nunnak a liam lai. Kan duhmi democracy zong kan hmu kho lai lo. Note. PDF timi ah tlangcung ralkap zong an i tel kho.Mipi ralkap poh kha chim duhmi cu a si. Credit: Tlung Ceu Thang\nPasaltha CDF-Hakha Nunnak Petu Hna Ruak An Lak Lio!


Nunnak Thaap Le Thisen Chuah Zong In Doh A Phu Hrim2 Mi Ralkap Uknak; By, Rolian – Onlinenungak\nBy chin tawi on February 21, 2021\nFederal uknak cu harnak phun le thisen in cawk mi zauk phung a si caah ralkap uknak doh hi ngol hrimhrim hlah usih (By: Rolian)\nRalkap uknak duhlonak langhternak ah thazaang chuahdeuh rih hna usih. Duhlonak langhter ning hi acheu nih lamzawh le cataar in langhter khawh a si. acheuh nih ralkheel lei cabia he social online media hmang in ralkap dohnak ca tampi tial khawh zuam ding hia biapi tuk hringhran.\nNihin ni tiang chinram ahcun duh lonak lamzawh ruang ah ralkap le palek nih lamzawhtu hna kham le buai, thah le harnak pek taktak kan tong rih lo tik ah daithlan sual a fawi te. Kawl rawl lei ahcun mipi thazaang a karh chinchin bantuk in ralkap le palek thazaang zong an chap thluah mah ve. thah le hliam a tuarmi an tam cang. Asinain raltha tein an lo hmaban an pehzulh ko rih. Hi kong he pehtlaih in zei ruang hadah ralkap nih chinram ah lamzawh mi han cung ah ralkap le palek thazaang an chap lo timi a ruang ka hmuh ning ka van in hrawh hna.\nChin Miphun lungrual lonak: Zei ruang ahdah ralkap uknak duhlonak langhter ciocio ko bu ah Chin Ramkulh ah ralkap le palek hna nih nihin ni tiang khamnak, thahnak le tlaih khih ngaingai hi kawlrawn bantuk in an tuah hnga lo, tiah biahalnak tete a um tawn. Hihi Chin Miphun cu saupi an lung aa rual kho taktak lai lo, lamzawh zong sau an peh kho taktak lai lo, anmah ngol in an i ngol te ko lai ti an ruah caah nihin ni tiang Ralkap le palek thazaang an van chiah tuk lonak hi a si. cucaah Chin miphun nusal pasal tha kan sinak tu langhter cang hna usih.\nRalkap le palek thazaang a tlawm caah: Tutan ralkap uknak lak ning hi hlan bantuk a si ti lo. An thil sual tuah mi an i hngalh tik ah milu an tamnak hmun ah buainak hi an tih deuh mi a si. Cun ralkap lutlai hna umnak runven le humhimnak lei ah hin ralkap le palek thazaang hi an hman deuh caah chinram lei ah an van thlah kho tuk hna lo. Hihi daithlannak ah hmang loin caan tha laknak ah hmang hram hna usih law lungrual tein kan thazaang langhter chin ko rih han usih.\nRalkap kengruang pi a si mi tangka hman awk a zor: Atu hi ralkal cawlcanghnak ah a biapi taktka mi tangka leitha zaang a der taktak cang. Raltuk le pengkiph khuakip ah thlah a duh zong ah a thalh kho tuk ti lo. Ramchung tangka a tangmi nih cawl kholo in a hren hna. Cu ruang ah fil le tlei, An biaknak lei tangka hmanh an hman piak cang hna. Naite zong ah MRTV in Ralkap cozah nih cozah riantuan tu thlahlawh kan in pe khohna lai lo tiah an ti cang. Cu nih a langhtyer mi cu tangka an ngei ti lo caah hmun kip ah ralkap le palek an thlah kho ti hna lo. Ral bawi pawl umnak le himnak tu papek in an cawl caah a si.\nTraining an tuah lio caan a si caah: Nihin ni tiang chin ramah ralkap le palek thazaang an chiah lonak hi ralkap hna le palek hna zong raltuk nak ah training an tuah ter hna lio a si caah a si lai zumh a si. Training na lim cun pengkip ah ralkap le palek thazaang hi an kuat vet e ko lai caah ralthat le ralrin taktka cu a hau ve.\nRalkap duh lonak langhter kan tuah tik ah kan tha achiatnak hnga lo le kan lung a dawnghnak hnga lo, ralkap thiltuah mi vialte ruat bu tein langhter udih, nuam sull le hawi tuah cio tiin langhter hlah usih.\nLam zawh bu in, ralkap tha lo han thiltuah hi ruat pah usih, Ralkap ruang ah sualnak ngei lo kan ram mi an thihnak philh hlah usih, ralkap ruang ah kan ram a asifahnak ruat usih, ralkap ruang ah mi ramdang hmai ah kan ning a rak zah kha ruat usih. Mipi hi ralkap duh lonak lamh kan zawh lo le kan ngol zong ah ram dang lei nih economics lei dantatnak cu let than a si fawn lai lo caah mipi tu kan tuar chin lai. Cucaah ramchung ramleeng le ramdang mi hna he I bawm in hmai nor ko usih. Cozah riantuan tu hna zong nih thachia lo tein kan telpi ko rih uh, nan caah rmachugn ramleeng an cawl ko, hmailei kan miphun le kanram ca luatnak kong ruat bu he raltha tein rak kan tel pi ko rih uh. Ram dang khuasa kan ram mi han zong nan ti khawh nak in nan tangtuk cio hna caah kan I lawm, teinak kan hmuh hrim hrim lai.\n(Federal Democracy uknak cu harnak phun le thisen in cawk mi zauk phung a si” tihi philh hlah usih.


Democratic Pawl Nih VOTE In Trump An Tei Lai Nain US President Taktak Cu Donald Trump Si Ko Lai. – Kawltu Team\nDemocratic Pawl Nih VOTE In Trump An Tei Lai Nain US President Taktak Cu Donald Trump Si Ko Lai.\nDemocratic pawl nihcun Donald Trump cu mee in an tei liopi avun si an thanuam ngai lai. Trump cu athachia hlei baklo, ka awng lai tibak a si peng rihlko. A ruang cu a nung Pathian nih a thimmi a si kha aa hngalh. Biden nih diklo ning in a tei tilo dahcun sawhsawh in tei awk a thalo. Mipi cu Trump angah sual lailo thinphan ah kan thin a dawp in kan I dawp cio hna.\nAsinain Donald Trump caah cun hna ngam ngai asi ko, amah Donald Trump hmanh nih teinak ka hmu bak lai tiah a chim. A theihmi pakhat cu Pathian cu acaan teah aa phuantu a si tikha ahngalh fawn. President Donald Trump hi America President vialte lakah a tthabik as ikan ti ahcun palh lailo. Raldohnak in a khatmi US le Israel ram hna hmanh dai tein a chiah khawh hna.\nMi Menlo pakhat cu a rak sicun a mah hmanh nih vawleicung mi ah keimah bantuk thil tikho tu an um lo. Jesuh khrih dah tilo cun an um ti lailo a ti. Cu caah President Trump hi cu thang that lo awk a tha lo. A mah hruaimi am lawng hmanh siloin miphun ramdang tiang nih an I bohchan tuk. A tu hi Trump vote zei alawh lai theih asi rihlo. Tlawmpal tecu Biden nih atei deuh rih konain thachiat awk a silo.\nTrump hmanh nih ka teilai ati ahcun a teilai kha aa hngalhcia caah asi ko. Cu caah Trump nih hin mipi lau taktak in akan tuah khawhmi a sicaah thachiat hrimhriim ding asilo. A tu mee hna an vun check dih bak in aa fiang kolai. Vote in biden nih atei hmanhah official in Trump nih ateikhawhmi a siko. Nevada State cu tuan tein Bidden nih a tei lai tiah rak ruah ciami a si i, a cheu nihcun Future Blue State an timi a si caah, Bidden caah hin 99% a sure tluk a si cang.\nRepublican hi kan ttanh tuk cio hna nain Trump hi cu a si kho deuh rua lo hi ta. Kum 2024 tu ah Mike Pence dirpi ding tu in hngak a hau ko lai. Democratic nih Presidency cu an tei ko lai nain Senate ahhin Republican thiam hi an thawng ko lai. Cucaah check le balance a um kho thiam lai tinak a si. House of Representatives ahhin Democratic nih an tei than khawh men rih nain atu tiang vote an relmi ah Democratic an tla i Republicans an kai ve.\n← A thi cang mi min bakin Mail-Vote thlak mi tlaih asi.\nUisuh tlang khuabawi zong na sabuti kha na rak lum ṭhan rih a hau ko lai. →


Yes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si – Thechinlungnews\nYes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si\nMyanmar Idol season 4 top 4 akai mi, hlasak thiam le aw tha, mi tampi nih Madona he an tachung in a cheu nih Mariah Carey he an ta chung Myanmar Idol season 4 ah Fashion Magazine Myanmar rian ttuant lu bik nih Idol an kalpi ning a dik lo ning a chimh cang, Cun Esther hi winner ding hrim a si ti zong a chimh cang i, Esther hlasak lawng hi ka zoh tawn, a dang hlasak pawl cu ka zoh huam lo tiin a rak chimh cang.\nMyanmar milar pawl nih Esther hi an uar ngai i, Winner cu Esther nih a ngah ding hrim a si tiah a chimh mi zong an tam ngai cang. A chimh ning ah cun Esther hi thiam ka ti tuk caah vote lo in ka um bal lo, Winner cu Esther nih ngah se, Winner hi Esther nih a tlak bik ko tiah a chimh. Video zoh duh mi caah https://www.facebook.com/celegabar/videos/562899314273274/?t=9\nBe the first to comment on "Yes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si"